
ACTE    PRIMER 

Sala  espayosa  de  volta  baixa  y  pesada.  A  la  dreta,  primer 
terme,  gran  finestral  ab  vidriera  de  colors,  formant  figuras  de 
l'època,  y  alguns  vidres  trencats  substituits  per  roba  o  per- 
gamí. Aquesta  finestra  forma  un  vuyt  o  ninxo  per  part  de 
dins,  y  a  cada  un  dels  dos  costats  hi  hà  un  pedrisset. 

En  segon  terme  de  la  dreta  una  porta  de  fusta  negra,  vella 
y  ab  motlluras. 

En  tercer  terme  del  meteix  costat,  la  llar  ab  l'escó  de  cara 
al  públich. 

A  l'esquerra,  primer  y  segon  terme,  portas  com  la  ja  indi- 
cada, la  segona  ab  dos  graons. 

En  tercer  terme  del  meteix  costat,  un  munt  d'eynas  de 
pagès;  damunt,  una  escala  de  corda  penjada,  y  estada,  y  es- 
tacas. 

Al  fons,  portalada  rodona  y  ampla  ab  calats  y  esculpturas 
tot  voltant,  y  tancada  ab  porta  macissa  que  s'obra  endintre;  a 
cada  costat  de  la  portada,  una  finestra  rodona  ab  vidres  de 
colors,  y  finestrons. 

Una  taula  cap  al  mitj  de  l'escenari,  en  primer  terme;  pr 
de  la  taula,  un  teler  de  brodar  ab  un  tapís  comensat;  esca 
bells  pròpiament  distribuits;  una  caixa  vella  entremitj  d 
porta  y  la  finestra;  damunt  de  la  caixa,  penjant  d'un  clau, 
ballesta  y  una  bossa  de  daus. 


ESCENA  I 

ALDETA,  sentada  en  un  dels  pedrissos  del  finestral, 
filant.  JOFRE,  per  la  dreta,  ab  un  plecli  de  sachs 
buyts  que  llensa  ab  despit  en  un  reco. 

Aldeta.         Ja  torneu?  . 

Jofre.  De  fer  la  paga 

del  tribut  an  el  castell. 

Ja  ab  lo  fruit  de  mas  fadigas 

se  gaudeixen  sos  graners. 

i  Qui  de  llevo  emmatzinada 

me  fes  abundant  present, 

per  dar  la  mort,  de  l'espiga 

dins  lo  saborós  ramell ! 

Aldeta.  ( Aixecantse.) 

.  Ay,  pare!  El  cor  se  m'esglaya 

quan  parlà  ab  tal  ira  us  sent; 

y  perquè  sé  que  de  penas 

per  vos  sempre  és  missatger, 

puix  quan  lo  fruit  ja  s'acosta 

s'acosta'l  tribut  també, 

de  la  dolsa  primavera 

m'espanta  l'esclat  primer. 
Jofre.  ( Abrassantlay  miràntsela  ab  íntima  ten- 

dresa.) 

Perquè  els  llum  de  mas  miradas 

y  joyell  de  mos  joyells: 

per  çò,  ma  filla,  maleheixo 

lo  fat  que  cautiu  me  té. 
Aldeta.  <;Quin  remey  voleu  trobarhi, 

si  la  sort  així  ho  volgué? 
Jofre.  Quin  remey?  [La  sort  fè  esclava, 

trepitjant  son  vil  decret! 

(S'assenta  en  l'escó;  Aldeta  s  acosta  a  la 

finestra;  moment  de. pansa. ) 
Aldeta.  Ja's  fa  fosch.  No  torna  encara. 

Jofre.  A  qui  esperas  impacient? 

Aldeta.  Al  camp  ha  volgut  anarsen, 

m'ha  promès  ausencia  breu, 

y  ara  olvida  sa  promesa, 

lo  meu  cor  tenint  inquiet. 
Jofre.  (Alarmat.) 

Fuig  de  tu? 
Aldeta.  Fugir,  dieu,  pare? 

Ay,  quin  errat  pensament! 

Ab  pau  tant  ben  avinguda 

l'amistat  nostra's  manté, 

que  per  l'un  no  hi  hà  pas  ditxa 

si  l'altre  no  està  content. 
Jofre.  T:ho  diu  ell  aixís? 

Aldeta.  Y  ho  pensa. 

Jofre.  Y  no't  diu...  lo  hermosa  qu'ets? 

Aldeta.         (Ruborisanlse.} 

No  més  vos,  pare,  fins  ara, 

m'heu  parlat  de  que  ho  sigues. 

(,iCom  pot  tenirne  sospita, 

si  ell  m'ho  diu  sempre  en  secret?) 
Jofre.  (Si  que  li  diu,  qu'al  negarmho 

lo  seu  rostre  s'encengué.) 

<;Y  may  veus  en  sa  mirada 

lluhï  un  llampech  altaner? 

Aldeta.         Això  may. 

Jofre.  (Oh,  cor,  alenta!) 

Aldeta.         Què  voleu  dir? 

Jofre.  Jo  sé  qui  és  ! 

Aldeta.         Lo  misteri  que  l'ampara 

no  he  volgut, jamay  desfer. 
Jo  no  més  sé  de  sa  vida 
que  no  fa  dos  anys  vingué       \ 
a  trucà  a  la  nostra  porta 
sa  mare,  portantlo  an  ell, 
sens  més  defensa  ni* ajuda 
qu'un  trist  servidor  dement; 
qu'us  donà  un  grapat  de  joyas 
que  vàreu  malvendre  a  un  jueu, 
y  que  del  preu  que'n  treguereu, 
acabats  prompte'ls  diners, 
ara  la  nostra  pobresa 
és  la  que'ls  dóna  sustent. 
Sé  que  sa  mare  és  comtesa... 

Jofre.  Silenci,  qu'ella  aquí  ve. 


ESCENA  II 

DITS.    La   COMTESA   per   la  primera  porta   es- 
querra; va  pobre,  però  dignament  vestida. 


Aldeta. 


Comtesa. 
Aldeta. 

Comtesa. 


Jofre. 


Aldeta. 


(Dirigintse   a    rèbrela    ab   amor  y  res- 
pecte.) 
Senyora... 

Aldeta!         (Li  besa'l  front.) 
Lo  dia 
passeu  reclosa  a  l'estansa. 
Lo  desitj  ara  me'n  llansa 
de  buscar  ta  companyia.' 
(S'assenta  a  brodar  al  teler,  prop  de  la 
taula;  Aldeta  pren  sa  filosa  y  seu  al  cos- 
tat de  la  Comtesa.) 
Y'l  meu  fill? 

Ab  mas  ovellas 
boscos  endins  se'n  anà. 
Plauli  fer  de  rabadà. 
Li  plauen  totas  aquellas 
feinas  que'l  portan  al  camp. 

Jofre. 

Aldeta. 


COMTESA. 

Jofre. 

COMTESA. 

Aldeta. 


COMTESA. 

Aldeta. 


Comtesa. 

Jofre. 
Comtesa. 


Aldeta. 


Prou  se'l  veu,  de  matinada, 
carregarse  al  coll  l'aixada 
y  anàrsenhi  com  un  llamp. 
Retornar  lo  fassi  Déu 
ans  que  siga  negra  nit, 
perquè  son  brill  esmortuit 
lo  cap-vespre  esborra  en  breu, 
y  en  sent  fosch  corren  estols 
de  fadas  y  de  follets 
pels  solitaris  indrets 
de  las  selvas  d'aquets  vols. 
i  Oh,  desperteu  mon  temor 
no  veyentlo  encara  aquí! 
Lo  foll  ab  ell  no  sortí? 
No  és  un  foll  bon  guardador. 
A  temps  lo  donzell  vindrà, 
y,  acullit  com  és  de  lley, 
regalo  tindrà  de  rey 
per  paga  de  rabadà. 
(,'À  b  sobressalt.) 
De  rey,  dius? 

Vull  dir,  senyora, 
qu'en  son  gust  m'esmeraré 
y  la  taula  us  cobriré 
tal  com  la  d'un  rey  ho  fóra. 
Sopareu  truitas  del  Ter 
que  no  fa  un'hora  eran  vivas, 
y  un  bell  enfilay  de  grivas 
cassadas  pel  vostre  pler. 
D'un  recent  cabrit,  abans, 
la  carn  fresca  s'us  destina, 
y  pa  de  blanca  farina 
qu'han  pastat  aquestas  mans. 
Després... 

^Mon  desitj  no  creus 
de  que'm  deu  més  humil  tracte? 
Senyora... 

Vàrem  fè  un  pacte, 
y  veig  que  d'ell  te  distreus. 
Deume  la  pau  de  l'olvit, 
un  lloch  a  la  taula  vostra, 
un  reco  sota  aquest  sostre, 
qualsevol  fusta  per  llit... 
No'm  volgueu  lo  goig  privar 
de  regalar  vostra  vida 
y  otorgueume  desseguida 
un  sí  qu'us  vull  demanar. 

COMTESA. 

Aldeta. 


Jofre. 

COMTESA. 


Jofre, 

COMTESA. 


Jofre. 


Comtesa. 
Jofre. 

Comtesa. 


Un  sí,  dius? 

Una  mercè. 
Lluny  de  tota  terra  estranya, 
del  fons  d'aquesta  montanya 
lo  vostre  fill  no  ix  per  re. 
Jo  n'ixo  d'en  tant  en  tant, 
y  traspasso  l'alt  rostoll 
per  anà  a  Ausona  y  Ripoll 
ab  altres  que  també  hi  van. 
Nos  juntem,  e  hi  duem  contents 
la  mel  de  nostras  abellas 
y  llana  de  las  ovellas 
per  los  monjos  dels  convents. 
Y  us  vull  pregar  que  deixeu 
qu'a  l'anada  de  cap  d'any 
vostre  fill  vingui,  si  dany 
en  permetreho  no  veyeu. 
Ja  l'esperan... 
(Ab  gran  alarma.) 

N'has  parlat! 
Oh  filla  meva!  Qu'has  fet? 
No'n  parlis!  Es  un  secret 
qu'aquí  deu  quedà  enterrat. 
Tu  no  sabs...  no  pensas  tu 
quina  fóra  la  sort  seva... 
jNo'n  parlis  may,  filla  meva, 
no'n  parlis  may  a  ningú! 
(A  Jofre.) 

No  pensavam  que,  ignorant, 
pot  pèrdrens  ab  un  sol  mot. 
Es  vritat. 

Li  hem  de  dir  tot: 
sàpigaho,  d'aquí  endavant. 
(Baix  a  Jofre.) 
Més  i  creus  tu  que  sens  perill 
podem  dirli? 

Enterrareu 
lo  secret  si  li  dieu 
ijue  pot  perdre  al  vostre  fill. 
Vina,  Aldeta. 

Serà  bo 
buscà  al  donzell. 

T'ho  suplico, 
mentres  jo  a  ta  filla  explico 
qui  és  mon  fill  y  qui  soch  jo. 

ESCENA   III 

DITS  y  RAMON  per  la  dreta 


Jofre.  ( Atur antse  a  la  porta.) 

Aquí'l  tenim. 

Ramon.  (Sortint.)        Mare! 

(La  besa  y  abrassa. 
Aldeta! 

Jofre.  Ja  tranquilas  totas  dos, 

ab  ell  us  dexo. 

Comtesa.  Bé  arriba 

per  ferlo  ser  narrador 
de  l'historia  qu'en  ta  filla 
posi  seny  y  discreció. 

Jofre.  Escóltala  atenta,  Aldeta: 

sabràs  mare  y  fill  qui  són... 
(Portantla  apart.) 
Y  si  al  rompres  tal  misteri 
te  cegan  sos  resplandors, 
fit  a  fit  vull  que  te'ls  miris, 
qu'has  nascut  per  llum  major. 

(Se'n  va. 

Comtesa.       Digas,  fill,  la  nostra  historia. 

Ramon.  Vols  sentiria? 

Comtesa.  Precisió 

ja'n  té,  perquè  no'ns  acusin 
sos  descuits  o  indiscrecions. 

Ramon.  Es  una  historia  molt  trista, 

que'l  cor  t'omplirà  de  por. 
Jo  tremolo  al  recordarmen! 

Comtesa.       Escolta:  sabràs  qui  som. 

Ramon.  De  tres  fillas  qu;a  Sicilià 

té'l  gran  Duch  conquistador, 
la  més  xica  és  Na  Mahalta, 
fret  torment  dels  aymadors. 
Lo  gran  Duch  al  front  li  besa: 
—  No  seràs  vassalla,  no, 
que  jo't  guardo  per  esposa 
d'un  gran  príncep  poderós. — 
A  Barcelona  hi  hà  un  comte, 
que  fins  pot  ser  rey  y  tot; 
de  N'Almodis,  la  comtesa, 
n'ha  tingut  dos  fills  varons; 

ALDETA. 


Ramon. 
Aldeta. 
Ramon. 
Aldeta. 


si  l'un  té  malvada  trassa, 

l'altre  és  bell,  senzill  y  dols, 

y  és  l'espòs  que  la  donzella 

pren,  mirantlo  ab  tendre  amor. 

Al  palau  del  comte  entrava: 

ja  comensan  sos  pahors. 

Ja  li  explican  negra  historia; 

ja  li  explican  com  un  jorn 

la  comtesa  Almodis,  mare 

del  espòs  qu'és  sa  passió, 

va  apareixe  assessinada, 

y  com  en  Pere  Ramon, 

fill  gelós  d'altra  comtesa, 

fillastre  malefactor, 

l'endemà'l  palau  deixava 

sense  bens  y  sense  honors, 

ab  senyal  de  penitencia, 

desterrat  sense  perdó. 

Al  sentir  la  trista  historia, 

Na  Mahalta  fa  oració. 

Quin  perill  lo  cor  li  avisa? 

Ja  vingué  lo  crim  segon! 

Lo  vell  comte  al  llit  finava, 

y  dictant  disposició, 

per  igual  deixa  sas  terras 

als  dos  fills  que  té  bessons. 

L'ample  estat  que'ls  fills  heretan 

ja  és  estret  pera  tots  dos; 

dels  dos  comtes  que  governan 

ja  n'hi  hà  un  de  traidor. 

Si'l  bon  comte  surt  de  cassa, 

ja'l  segueix  l'altre  afanyós. 

Lo  singlar  que'ls  dos  cassavan 

té  son  cau  del  bosch  al  fons; 

si'l  bon  comte  allí'l  seguia, 

ja'l  sorprèn  allí'l  traidor. 

Y'l  punyal  del  fratricida 

enfonzat  cau  fins  al  pom 

en  lo  pit  sense  defensa 

del  germà  de  rostre  hermós. 

(Abrassada  a  la  Comtesa  ab  terror,  que 

li  ha  anat  creixent.) 

Oh,  senyora!... 

(Molt  baix.)      Era'l  meu  pare! 

Oh  Déu!... 

Silenci!... 

Vos  sou... 

Ramon.  Comte  hereu  de  la  corona 

que's  cenyí'l  malefactor. 

(Ab  gran  por  al  dirho.J 
(Pausa.) 
Comtesa.        Lluny  del  lloch  hont  l'espòs  queya 
sense  vida  al  fons  del  gorch, 
jo  a  mon  tendre  fill  bressava, 
que  feya  un  mes  qu'era  al  món. 
—  j  Ay,  fill  meu,  lo  dret  qu'us  toca 
jo  no  vull  que  l'hagueu,  no, 
que  dos  crims  ja  són  comesos, 
y'l  tercer  fóra  per  vos.  — 
La  noblesa  catalana 
buscava  a  mon  fill  per  tot: 
perquè  no  dugués  corona 
jo'l  guardava  en  mon  reco... 
Més,  ay,  filla!  me'l  trobaren, 
me'l  conduhiren  a  la  Cort, 
y  an  el  comte  fratricida 
li  donaren  per  tutor.- 
Aldeta.         Li  deixàreu? 
Comtesa.  Per  robarlo 

busquí  forsa  y  protecció, 
i  Los  barons  sols  lo  volian 
per  fèl  son  comte  y  senyor! 
Lo  viscomte  de  Narbona, 
ab  qui,  per  trobar  favor, 

segon  vincle  de  casada 

vaig  contreure,  desdenyés 

als  afanys  d'aquesta  mare 

responia  ab  fredas  rahons. 
Aldeta.  Qui  va  ajudarvos? 

Comtesa.  Jo  sola. 

Veyentlo  en  comtal  presó, 

sense  més  poder  ni  ajuda 

qu'aquet  maternal  amor, 

que  sembla  que  reb  la  vida 

de  tots  los  amors  del  món, 

del  palau  de  Barcelona 

vaig  trèurel  ab  la  ficció 

de  que  sols  sa  companyia 

volia  gosà  uns  quants  jorns. 

No  l'han  vist  mési  Tot  deixantho, 

lluny  del  brill  de  tota  cort, 

sepultat  en  lo  misteri, 

ja  son  rastre  han  perdut  tots. 

Ja  és  aquí.  No  serà  comte: 

guarda  ovellas,  viu  ditxós. 

Has  sentit,  filla,  l'historia? 
Aldeta.         Arraulida  de  terror... 
Comtesa.       ^Comprens  ara,  filla  meva, 

de  callar  l'obligació? 

Encar  sèu  al  comtal  soli 

lo  vil  Berenguer  Ramon... 
Ramon.  i  Oh,  Aldeta,  que  no'ns  acusi 

ni  un  gesto,  ni  un  pas,  ni  un  mot! 
Aldeta.  .  (JExtàtica  y  dolorida.) 

(Ay,  perdudas  esperansas! 

Ay,  desfetas  ilusions!... 

Es  hereu  d'una  corona! 

Y*jo,  trista!...  jo,  qui  só?) 
Ramon.  Bon  alberch  nos  don  ta  casa: 

visquemhi,  donchs,  sens  temor. 

(Esquellas  dins.) 

Sents?  Dels  prats  hont  lo  pasturo 

ja'l  ramat  me  torna'l  foll. 


ESCENA   IV 
DITS/RAMON  y  TURPINET  ab  un  salteri 


Ramon. 

Comtesa. 


Turpinet. 
Ramon. 

Turpinet. 


Ramon. 


Segü  estich:  no  us  poseu  trista. 

(A    Turpinet,   que  li  besa  un  plech  del 

vestit.) 

Bon  Turpinet... 

Ma  senyora... 
Oh!  Mireu  com  enamora 
lo  sol  ponent  a  la  vista. 
Sempre's  pon,  sempre  s'enterra... 
cap  al  aigua...  cap  al  clot... 
Desde  aquí's  veu. 

(S'acosta  a  la  finestra  y  s'hi  queda  abs- 
tret mirant  cap  a  fóra.) 

Dirse  pot 
que  no  hi  hà  goig  a  la  terra 
com  aquet  que'm  doneu,  mare, 
deixantme  anà  en  llibertat 
pels  rostolls  ab  mon  ramat 
y'l  mastí  que  me  l'ampara. 
Dret  camí  trobo  segü 
per  las  rústegas  tasqueras, 

COMTESA. 

Ramon. 


Turpinet. 


COMTESA. 

Turpinet. 


y,  avansant,  m'obro  dresseras 
que  may  ha  petjat  ningú. 
Busco  una  falda  espadada 
per  siti  de  mon  descans, 
y  prop  del  niu  dels  milans 
allí  sèch  e  hi  faig  estada. 
Ve'l  foll  ab  mi,  y  sab  cansons 
ygestas  d'un  gran  imperi, 
y'l  to  dols  de  son  salteri 
ressona  per  tots  cantons. 
Sí,  fill:  procura  servar 
de  sospitas  ton  secret. 
Soch  en  això  tant  discret, 
que  ningú'l  pot  sospitat. 
Trobo  a  voltas  al  senyor, 
qu'a  son  castell  s'encamina, 
y  a  son  pas  mon  cap  s'inclina 
com  lo  d'un  vil  servidor. 
Tot  vassall,  jove  com  vell, 
a  ma  vilesa  fa  ultratges; 
faig  comandas  y  missatges 
pels  ballesters  del  castell; 
y,  aixís,  per  cobrir  segü 
mon  naixament  y  mon  nom, 
soch  lo  vassall  de  tothom 
y  soch  menos  que  ningú. 

(Sortint  de  sa  abstracció.) 
Ja  s'ha  post!...  Morir  l'he  vist. 
(Aldeta  encén  un  llum  y7  posa  damunt 
de  la  taula.) 
Turpinet... 

Senyora  mia... 
Perdoneu:  no  hi  hà  alegria. 
Estich  trist,  estich  molt  trist! 
Lo  sol  és  lo  rey  del  món, 
y  a  son  raig  tot  llu,  tot  brilla: 
la  floreta,  que  n'és  filla; 
la  neu,  que  baixant  se  fon; 
lo  finestral  s'illumina, 
y'l  raig  qu'en  sos  vidres  cau 
entra,  y  tot  omple'l  palau 
de  colors  de  llum  divina, 
(Describint  ab  l'accionat  com  si  estès  ve- 
yent  lo  que  diu.) 
al  dosser  matisos  dóna, 
y  treu  esclats  carmesins 
dels  topacis  y  rubins 


Acie  primer 


i5 


COMTESA. 

COMTESA. 

Ramon. 
Aldeta. 

TüRPINET. 


Comtesa. 
Ramon. 


Aldeta. 
Comtesa. 


de  l'agensada  corona. 
La  corona  uns  cabells  d'or 
dintre  son  cercle  subjecta, 
y'l  raig  del  sol  s'hi  reflecta, 
s'hi  barreja",  y  entre  ells  mort! 
Això  ho  mirava  algun  dia, 
de  tanta  llum  enlluernat. 

(Baixant  la  veu  ab  por.) 
i  Un  cap  vespre,  tot  plegat, 
vegi  que'l  sol  se  ponia!... 
Jo  ho  vaig  veure! 

Vritat  és. 
S'enfonsà,  per  vil  fortuna, 
y  del  fons  de  la  llacuna 
no  ha  tornat  a  eixir  may  més. 
jFael  vassall,  que  boig  deixà 
veure  mori  a  son  senyor! 
Per  tot  veu  fosca  y  negror. 
De  nit  sempre's  creu  trobà. 
Si  al  donzell  me  feu  segui, 
perquè  per  ell  pugui  haverhi 
bon  content,  toco'l  salteri, 
canto...  Més  no'm  surt  d'aquí. 
També  és  bell,  també'l  donzell 
té  daurada  cabellera... 
més  no  du  re  aquí.  (Al  front.) 

L'altre  era 
diferent:  no  és  com  aquell. 
(Aixecant  ab  los  dits  los  cabells  de  Ra- 
mon.) 

Veyeu?  Lo  cabell  li  vola; 
no  se'l  cenyeix,  no'l  té  dins 
d'aquell  cercle  de  rubins, 
y'l  vent  tot  li  descargola. 
Tal  recort  no'l  deixa  may, 
y  temo  qu'ell  dongui  nova... 
No  temeu:  de  tots  quants  troba 
s'aparta  sempre  ab  esglay. 
(Turpitiet  obra  la  caixa  e  hi  desa  lo  sal- 
teri; la  contempla  oberta,  de  genolls  da- 
vant d'ella  en  nova  abstracció.) 
i  Oh,  may  vingui  eixa  corona, 
qu'en  mon  cap  lo  foll  no  veu! 
(jOhiu,  Senyor,  al  hereu 
del  comtat  de  Barcelona!) 
Vina  ab  mi  a  resar  postrat 
al  Senyor  que't  guarda,  fill, 

Ramon. 

COMTESA. 

Aldeta. 


COMTESA. 

Ramon. 


perquè  allunyi  tal  perill 
d'aquet  front  tant  estimat. 
{La  Comtesa  se'n  va  conduhint  a  Ramon 
cap  a  la  segona  porta  de  V esquerra;  al 
passar  pel  davant  de  la  finestra,  Ramon 
mira  cap  a  fóra,  y,  no  podent  contenir 
un  moviment,  diu  apart  y  ab  dolor:) 
(Ell!) 

Anem. 
{Aturada  a  la  porta  primera  de  l'esquer- 
ra, per  hont  anava  a  sortir.) 
Què  passa? 

<jAb  mi 
a  salmejar  no  venias? 
Anem.     {Mirant  a  Aldeta.) 

(Ay,  sospitas  mias! 
Cada  vespre'l  veig  allí ! )     {Signant  fóra 
de  la  finestra.) 


.     ESCENA   V 

TURPINET,  en  Vactitut  indicada,  davant  de  la  caixa. 
A  poch  JUST,  PONS  y  MOSSOS 


Turpinet.     {Girantse  per  la  remor  de  veus  que  se 

sent  fóra.) 

Gent...  No  vull,  no  vull  qu'ho  vegin. 

Ho  amago..!  Ho  haig  d'amagar. 

{Tanca  precipitadament  la  caixa  y  se'?i 

va  per  la  primera  porta?) 
Pons.  {Sortint  per  la  dreta   ab  los  altres,   ab 

eynas  de  camp,  que  deixan  en  un  reco 

de  l esquerra.) 

Feyna  feta. 
Just.  Feyna  feta, 

y  hora  sigui  de  descans. 
Pons.  Lo  descans  qu'a  casa's  troba, 

mal  llamp  com  arriba  may! 

Feyna  llarga,  curta  paga, 

llit  de  tronchs  y  pa  d'aglans. 

Servi  a  un  home  de  remensa, 

és  de  tots  lo  pitjor  mal. 
Just.  Val  més  pendre  una  ballesta 

y  anarse  a  batre  ab  alarbs... 


Acte  primer  ïj 

Pons.  Y  més  quan  de  lo  que'ns  llevan 

no  falta  qui  se'n  sent  grat. 

Jo  no  vull  que  vinguin  hostes 

a  menjàrsem  lo  meu  pa. 
Just.  Ni  que  jo  menjr  a  la  quadra 

y  a  la  taula'ls  rabadans. 
Pons.  A  més,  jo  sé  certas  cosas, 

que  no  són  bonàs  senyals. 

(Tots  se  li  acosta)i.) 

Veyeu  tots  aquella  porta?  (La  del  fons.) 

Donchs  m'han  dit  que  dintre  hi  hà... 


ESCENA   VI 

DITS.  JOFRE  per  la  dreta 

Jofre.  Salut  a  la  gent  de  casa. 

Pons.     •  (Baix  als  altres.) 

,  Ja  ho  sabreu. 

Just.  Ja'ns  ho  diràs. 

Jofre.  La  soldada  qu'us  debia 

no  us  la  puch  ara  pagar; 

lo  vestit  d'aquesta  anyada 

no  l'haureu  fins  més  avant. 

Espereu,  que  vindrà  un  dia 

que  tot  ho  podreu  cobrar, 

y  ab  tant  rublerta  mesura 

que  may  més  ireu  al  camp. 

Ara,  aneu,  qu'abaix  fumeja, 

ja  esperantvos,  lo  sopar, 

y  fins  que  l'auba  us  desperti, 

Déu  vos  dongui  bon  descans. 

(Obra  ab  clau  la  porta  del  fons  y  entra, 

tornant  a  tancar  per  dins.) 

ESCENA  VII 
DITS,  menos  JOFRE 

Pons.  (Baix  als  demés,  ensenyantlos  la  sortida 

de  Jofre.) 

Veyeu? 
Just.  Què? 

Pons.  Ja  obra  la  porta... 

Ja  per  dintre  s'ha  tancat. 

Se  tanca  allí  grans  estonas, 

y  ningú  sab  lo  que  hi  fa. 

(Ab  misteri.)   Darrera  d'aquella  porta, 

per  hont  may  havem  entrat, 

diu  que  hi  hà  antiga  capella 

de  quan  això  fou  palau 

que  Is  senyors  passats  tenian 

ans  de  vèncels  los  alarbs. 

Quant  d'alarbs  va  ser  conquesta 

la  terra  que's  recobrà, 

la  capella,  profanada, 

deixà  de  ser  lloch  sagrat; 

y  desde  llavors  (explica 

la  porqueyrola,  qu'ho  sab) 

que  la  capella,  de  bruixas 

y  follets  és  negre  cau. 

Si  l'amo,  com  ara,  hi  entra 

tot  sovint  sens  tremolar, 

és  qu'ab  mals  esperits  tracta, 

son  ànima  condemnant 

( Tots  se  persignan.) 

Y  en  prova  de  que  són  certas 

las  novas  qu'us  he  donat, 

que  la  vella  de  qui'm  venen 

m'ha  dit  que  de  nit,  ja  tart, 

se  sent  dins  de  la  capella 

gran  remor  y  gran  trasbals. 
Just.  Això  tenim  d'esbrinarho. 

Pons.  Avuy  meteix,  si  a  Déu  plau. 

Just.  Donchs  aquet  vespre  sens  falta. 

Pons.  Callem  ara,  y  cap  a  baix. 

Com  que  la  masia's  volta, 

després  entrarem  per  'llà. 

(Se'n  van  per  la  dreta.) 


ESCENA  VIII 

RAMON,  després  ALDETA 

Ramon.  {Anant  cap  a  la  finestra.) 

Encara  hi  és!...  No  s'allunya 
d'aquell  siti  ni  un  sol  pas. 
{Cridant.)    Aldeta! 

Aldeta. 
Ramon. 
Aldeta. 
Ramon. 


Aldeta. 
Ramon. 


Aldeta. 

Ramon. 

Aldeta. 

Ramon. 

Aldeta. 
Ramon. 

Aldeta. 


Ramon. 

Aldeta. 

Ramon. 


(Sortint.)     Què  vols?...  Què't  passa? 
Tinch  gelosia!... 

Tu! 
(Conduhintla  a  la  finestra.)    Allà!... 
Què  fa  aquell  home?  <iQuè  espera 
mirant  a  aquet  finestral?  (Plorant.) 
Ay,  Aldeta! 

Ploras? 

Ploro 
perquè  mon  cor  és  covart, 
y  temo  que'm  volen  pendre 
la  glòria  que  m'has  donat. 
Oh,  may,  Ramon! 

Y  aquell  home? 
Ningú  la  ditxa'm  pot  dar 
sinó  tu... 

Tranquil  respiro. 
No  duptis  de  mi  jamay. 
Y  aquell  home? 

Un'altra  causa 
lo  tindrà  allí  vigilant. 

(Jojre  obra  la  porta  del  fons.) 
Ton  pare. 

Que  res  sospiti. 
(Veuré  si  encara  s'hi  està.) 
(Se'n  van  ella  per  l'esquerra  y  ell  per 
la  dreta.) 


ESCENA  IX 
JOFRE 


(Després  de  mirarse  ab  satisfacció' Is  dos  amants,  tanca 
la  porta  ab  clau  y  s'avansa.) 

S'estiman!  Bé  n'estich  cert! 
*  Y  com  son  amor  me  plau! 

Regosítjat,  cor  esclau ! 
Ton  afany  veuràs  complert. 
Ja  és  allí.     (Mirant  per  la  finestra. 

Pujeu!     (Cridant  cap  a  fóra.) 
Mon  fat 
ara  a  ser  vensut  comensa. 
Ara'l  vassall  de  remensa 
va  a  guanyar  sa  llibertat. 

ESCENA  X 


JOFRE  y  MIR  FOQUET,   per  la  dreta,  vestit  de 
vassall 


Mir. 

Jofre. 
Mir.' 

Jofre. 

Mir. 


Jofre. 

Mir. 

Jofre. 

Mir. 

Jofre. 

Mir. 

Jofre. 
Mir. 

Jofre. 


(Desde  la  porta,  ab  por  y  misteri.) 
Jofre. 

Entrar  podeu,  senyor. 
Santa  nit,  Jofre,  et  do  Déu. 
M'has  fet  senya... 

El  secret  meu 
ja  us  puch  dir  sense  temor, 
i  Oh,  parla,  donchs,  si  aixís  és, 
qu'ab  tal  nova  lo  meu  cor 
d'afany  y  frisansa's  mor! 
De  ta  pàtria  trista  fes 
la  glòria  y  felicitat, 
dantli'l  fill  que  se  n'allunya. 
Parla,  y  mostra  a  Catalunya 
lo  seu  príncep  desitjat. 
Plora  ta  pàtria,  afligida, 
y  de  Déu  malehida's  creu, 
perquè  avuy  regida's  veu 
per  la  mà  d'un  fratricida. 
La  victorià  és  allunyada 
d'allà  hont  son  pendó  s'arbola, 
y  Catalunya  tremola 
per  l'alarb  amenassada. 
jDónans  lo  donzell  guerrer, 
per  qui'l  nostre  cor  sospira, 
y  en  qui  al  noble  hereu  se  mira 
del  vell  Ramon  Berenguer. 
Dauslo  vull. 

Dius  prompte? 
Sí. 

Y  quan  serà? 

Avuy  meteix. 
Oh,  com  ma  frisansa  creix! 

Y  hont  tinch  de  vèurel? 

Aquí ! 
A  pes  d'or  veuràs  pagada 
ta  llealtat. 

Calleu,  senyor: 
jo  sols  ho  faig  per  amor 
a  ma  terra  infortunada. 

Jofre. 


Mir. 
Jofre. 


Mir. 

Jofre. 

Mir. 


Jofre. 


Siga,  donchs,  aquet  l'instant 
de  cumplirse  ma  alegria. 

{Anant  a  la  finestra,  | 
No  lluny  d'aquesta  masia 
ma  senyal  està  esperant 
dels  barons  de  la  noblesa 
lo  més  escullit  estol, 
en  qual,  nom  he  vingut  sol 
preparant  aquesta  empresa.     {Pren  lo 
llum  y  va  a  posarlo  a  la  finestra;  Jofre 
lo  deté.) 

No'ls  crideu.  Si  han  de  vení, 
té  de  sè  ab  misteri  encara, 
puix  pel  fill  vetlla  la  mare. 
Quan  tothom  reposi  aquí, 
per  la  porta  del  torrent 
entreu  com  sempre  heu  entrat: 
trobareu  lloch  preparat, 
hont  debatre  dignament. 
Ara  provem... 

D'aquí  a  poch, 
si  a  mare  y  fill  coneixeu, 
a  vostre  gust  los  veureu 
bo  y  sopant  en  aquet  lloch. 
Tardaran? 

Molt  curta  estona. 
Mentre'ns  trobem  aquí  sols, 
mòstram,  bon  Jofre,  si  vols, 
com  qui  seguransa  dóna 
del  gran  pler  que  m'has  promès, 
un  rastre,  senya  o  indici. 
Contingueu  vostre  desfici: 
no  puch  ensenyarvos  res. 


ESCENA  XI 
DITS.  TURPINET 


Jofre. 


Turpinet. 


( Veyent  a  Turpinet  que  treu  lo  cap  ab 
recel  per  la  segona  porta  esquerra.) 
Espereus:  complàureus  puch. 

{Se  fa  enrera  ab  Mir.) 
Ja  són  fóra...  Ja  hi  hà  pau. 

{Acostanise  a  la  caixa.) 

No  han  tocat  re :  ho  tanco  ab  clau, 

y  aquí  ab  mi  sempre  la  duch. 

{S  asseu  damunt  de  la  caixa  pensatiu.) 
Mir.  (A  Jofre.)  Què'm  mostravas? 

Jofre.  Ans  qu'al  cop 

del  fratricida  morís 

en  Cap  d'Estopa  infelís, 

no  visquéreu  d'ell  aprop? 
Mir.  Com  patge,  al  palau  entrava. 

Jofre.  També  en  sa  cambra? 

Mir.  Com  no? 

Jofre.  ^Coneixiau  al  bufó 

que  sas  penas  alegrava? 
Mir.  Vols  parlar  d'en  Turpinet? 

Per  tot  lo  palau  corria, 

de  la  Cort  sent  l'alegria. 
Jofre.  Mirèusel  allí. 

Mir.  Es  aquet! 

{Després  de  contemplarlo.) 
Jofre.  Arrupit  dins  l'espessor 

d'aquell  bosch  de  Sant  Celoni, 

fou  ignorant  testimoni 

de  la  mort  de  son  senyor, 

y's  locà. 
Mir.  f  Vassall  fidel! 

Jofre.  Cregué  que'l  sol  s'apagava 

quan  en  lo  gorch  s'enfonsava 

lo  cos  d'aquell  nou  Abel; 

y  de  llavoras  ensà, 

cegat  per  sa  bojeria, 

no  ha  vist  més  la  llum  del  dia, 

y  esperant  que  torni  està. 
Mir.  Bon  Turpinet... 

Turpinet.     i  Què  se'm  vol? 

No  us  puch  fer  riure. 
Mip.  Veniu, 

y  al  missatger  aculliu 

qu'us  porta  la  llum  del  sol. 
Turpinet.      (Aixecantse  ab  vivesa.) 

La  del  sol? 
Mir.  Ja  per  fortuna, 

per  entre'l  boscam  seguint, 

son  raig  primè  he  vist,  eixint 

del  crestall  de  la  llacuna. 
Turpinet.      (Alborotat.)  Expliqueu! 
Jofre.  No  dirà  un  mot 

si  callas,  com  de  costum. 

TüRPINET. 


Mir. 

Jofre. 

turpinet. 

Jofre. 
Turpinet. 


Jofre. 
Turpinet. 

Jofre. 


(A  Mir.)  Si  sou  missatger  de  llum, 

a  vos  us  ho  diré  tot. 

Fujo  de  tothom  qui'm  topa, 

però  ab  vos  no  puch  ser  fret. 

Escolteu.  Só  en  Turpinet, 

lo  truhà  d'en  Cap  d'Estopa. 

Mireu  aquí'l  collar  d'or, 

que  per  tots  duch  amagat.   (Descobrint- 

sél  coll  y  mostrant  lo  collar  que  dia.) 

Mon  nom  duya  cisellat, 

y'l  del  amo  del  meu  cor; 

ma  senyora,  que's  recata, 

me'ls  va  fè  esborrar.  Mireu: 

tots  mos  atributs  veureu.  {Obra  la  caixa 

y'n  treu  los  objectes  qiï expressa.) 

Ma  caputxa  a  escarlata, 

lo  salteri  de  clar  sò, 

la  flauta  de  to  suau, 

lo  cercle  que  pel  palau 

bo  y  corrent  saltava  jo... 

Tot  guardat  aquí  ho  tenia, 

y  ningú  ho  sabia  aquí;    (Ab  goig.) 

mes  ara  tornarà  a  eixí 

si  torna  la  llum  del  dia. 

Sí,  Turpinet,  tornarà! 

Més  cal  callar. 

Ja'm  modero, 
ja  callo...  Però,  l'espero!... 
Si'n  parlas  tot  se  perdrà. 
Tornaré  a  se'l  rey  dels  boigs, 
tindré  habilitats  apresas, 
gracias  novas,  agudesas 
qu'al  bon  Comte  daran  goig. 
Y'l  Comte,  que  rient  seurà 
en  son  escambell  d'or  fi, 
llensarà  un  morabatí, 
que  jo  al  vol  sabré  agafà. 
Desd'ara  m'ensajaré. 
Més  callant 

Sens  dï'l  motiu. 
(Tanca  a  la  caixa  tot  lo  que  n'ha  tret.) 
(A  Mir.)   Seyeu  al  escó,  y  fingiu, 
que  la  Comtesa  aquí  ve. 

(Mir  seu  al  escó.) 


H 

ESCENA   XII 
DITS.    LA  COMTESA 

Mir.  {Mirant  a  la  Comtesa  ab  emoció.) 

(Es  ella!) 
Comtesa.  (Baix  a  Jofre  senyalantli  a  Mir.) 

^Tens  companyia 
.d'estranys? 
Jofre.  No'n  temeu  pas  res  : 

es  un  nou  mosso  qu'he  pres, 
Mir.  (A  sos  peus  me  postraria!) 

(La  Comtesa  s'asseu  a  la  taula.) 


ESCENA  XIII 
DITS:  ALDETA  per  la  dreta,  seguida  d'un  mosso 

Aldeta.         Pare. 

Jofre.  Què? 

Aldeta.  Un  pobre  romeu, 

mort  de  fret  y  de  fadiga, 
dins  la  casa  que'ns  abriga 
demana  hospedatge  breu. 

Jofre.  Un  hoste! 

Aldeta.  Al  portal  s'espera. 

Jofre.  (En  mal'hora  deu  veni.) 

Mir.  (Baix  a  Jofre.)  Avuy  gent  estranya  aquí  ? 

Jofre.  (A  Mir.)  No  n'hi  haurà  de  cap  manera. 

Avuy  del  mal  us  és  dia, 
y  res  tinch  per  dà  al  romeu: 
que  se'n  vagi  en  nom  de  Déu 
y  truqui  a  un'altra  masia. 

Comtesa.       Jo't  demano  caritat . 

per  ell,  si  son  prech  no't  vens. 

Jofre.  Lo  dia  que  pago'l  cens 

no  dono  hospitalitat. 

Comtesa.       Res  alcansa  lo  prech  meu? 

Jofre.  Tant,  que  mos  intents  acalla. 

Ab  mos  criats,  y  en  jas  de  palla, 
no  aquí  dalt,  dormi'l  romeu.      (Aldeta 
fa  un  signo  al  mosso  qu'ha  entrat  ab  ella, 
y  ell  se'n  va  per  la  dreta;  Aldeta  se'n  va 
per  la  primera  porta  esquerra.) 

Mir. 
Jofre. 


Turpinet. 


Aldeta. 


Turpinet. 


(Baix  a  Jofre.)  Y  ab  això  quedas  segü? 

(A  Mir.)   Lluny  d'aquet  lloch  dormirà. 

Lo  qu'allí  dins  passarà 

no  ho  esmentarà  ningú. 

( Quejïns  ara  ha  estat  seyent  en  la  caixa, 

somrient  y  fent  gestos  tot  sol,  aixecantse 

ara  ab  moviment  d  extremada  alegria.) 

Ja  me'n  recordo...  ja'n  sé... 

No  s'ha  fet  vell  lo  bufó. 

Per  quan  torni  mon  senyo 

desd'ara  m'ensajaré. 

(Sortint  ab  plats  y  demés  servey  de  taula, 

que  coloca.)   Cumplir  paraulas  és  lley, 

y  us  he  dat  avuy  paraula 

de  cubrius  aquesta  taula 

com  ho  fóra  la  d'un  rey. 

(A  Aldeta  gesticulant  grotescament.) 
Vens  a  dur  la  bona  nova! 
Jo  te'n  faig  la  cortesia. 

(A  la  Comlesa,  què'l  mira  sorpresa.) 
Aquet  vespre  hi  hà  alegria, 
y  us  ne  vull  donar  la  prova. 
Vull  que  vos  sigueu  ab  mi... 
Se  m  na  posat...  a  la  cresta. 
Je,  je,  je!...  Què  tal  aquesta? 
Veureu,  si'n  comenso  a  di! 
Riureu  tots  per  las  orellas, 
si  jo  dich  que  riure  cal. 
(Saludant  grotescament  a  Ramon,   que 
surt  per  la  dreta.) 
Pas  y  saludo  al  capdal 
camarlench  de  las  ovellas. 


ESCENA  XIV 
DITS.     RAMON 


Mir. 
Comtesa. 

(Serà  aquet?) 

Fill... 

Mir. 

(Sí,  ell  és! 

Y  aquí  viu  de  caritat!) 

Ramon. 

(  Veyeni  a  Mir.) 

(Oh!  j L'home  qu'abaix  clavat 

causà  mos  afanys  primes!) 

MlR. 
Ramon. 

Mir. 

Ramon. 
Aldeta. 


TuRPINET. 


(Per  què'm  mira?) 

(j  Com  desvia 
sa  mirada!) 

(Infant  hermós! 
Si'l  pogués  besà  amorós!) 
(Si  pogués  lo  mataria!) 
(Sortint  ab  viandas,  que  posa  damunt  de 
la  taula.) 
Quan  gusteu. 

♦Taula  servida? 
Calleu:  us  heu  d'esperar, 
que'l  cabrit  me  vol  parlar. 

(Acostantse  al  plat.) 
Lo  cabrit  diu  que'm  convida.  (Pren  un 
bocí  y  s'asseu  a  menjàrsel  als  peus  de  la 
Comïesa;  Ramon  s  asseu  al  costat y  comen- 
san  a  menjar.) 


ESCENA  XV 
DITS.   PONS,  JUST  y  MOSSOS 


Pons. 

Jofre. 

Pons. 


Jofre. 

Just. 

Pons. 


Jofre. 
Pons. 


Nostramo... 

Dormint  ja  us  feya. 
Doncas,  ben  lluny  de  dormi, 
altra  cosa  és  la  que  allí 
la  sòn  a  tots  nos  distreya. 
Què  voleu? 

En  Pons  dirà. 
Volem  que'ns  cumpliu  lo  tracte. 
Treballem  per  vos,  ab  pacte 
de  que  aquí  se'ns  mantindrà, 
y  ja  fa  temps  que'ns  falteu. 
Què  dius  ara? 

Re'ns  arredra. 
Menjem  un  pa  dur  com  pedra, 
de  vi  ni  sols  ne  parlem, 
y  per  dàns  forsas  pel  camp, 
hont  treballem  prou  y  massa, 
nos  deu  vianda  tant  escassa 
qu'arribem  a  patir  fam. 
Lo  sopà  hem  deixat  allí. 
Quan  no  és  bona  la  cullita, 
ja  sabem  que's  necessita 
pendre  lo  que  hi  hà,  y  sofrí. 

CoMTESA."\ 

Mm. 
Aldeta.   .) 


Jofre. 
Comtesa. 


Mir. 


Comtesa. 


Jofre. 
Comtesa. 


Ramon. 


TuRPINET. 


Lo  que  no  volem  passà 
és  que  vos,  a  nostras  costas, 
a  casa  regaleu  hostes 
que's  menjin  lo  nostre  pa. 

(Cada  un  expressant  son  sentiment; 
Oh  !  la  Comtesa  s'aixeca  ab  dignitat,  però 

sense  enuig:  Mir,  sense  monres,  llan- 

sa  un  crià  de  condol;  Aldeta  plora 

de  dolor.) 
(Avansant  ab  indignació  cap  als  mossos.) 

Qui  us  dona  atreviment? 
Sosségat,  no't  desesperis, 
y  ab  tos  mossos  no  t'alteris, 
que  parlan  molt  justament. 
(Oh,  vergonya!  i  Oh,  trista  escena, 
que  tot  mon  dolor  provoca! 
Lo  pa  que's  porta  a  la  boca, 
com  un  fur  se  li  anomena.) 
(Dreta prop  de  la  taula,  als  mossos:) 
Espereus.  Veniu  aquí 
amparats  per  dreta  rahóY       (A  Jofre.) 
An  el  que't  dona  sa  suo, 
dónali'l  millor  bocí. 
Per  mi  faltavas  al  tracte, 
y  aquí  tots  per  mi  sofriau.  (Als  7nossos.) 
La  taula  aquí 
ja  us  convida.  Seyeu. 

(Coloca'ls  mossos  a  la  taula.) 
(Oposantshi.)  No! 

An  el  que't  dona  sa  suo, 
dónali'l  millor  bocí.  (Se'n  va  per  la 

segona  porta  esquerra,  ab  Ramon.) 
(Mirantse  a  Mir.) 
(Y  aquest  home's  quedarà? 
Per  espiarlo  vetllaré.) 

(Se'n  va  seguint  a  la  Comtesa.) 
Oydà!...  Visca  qui  us  fa  bé 
regalantvos  bon  sopà. 
Més  de  lo  qu'hi  hà  servit, 
lo  cabridet  se  n'esmersa,   ! 
qu'hem  de  tení  una  conversa 
y's  fa  tart.  Molt  santa  nit.  (Pren  lo  plat 
del  cabrit  y  ab  ell  se'n  va  per  la  primera 
porta  esquerra.) 

ESCENA  XVI 


JOFRE,  MIR  FOQUET,  PONS  y  MOSSOS. 
ALDETA 


Mir. 


Jofre. 


Pons. 

Jofre. 

Pons. 

Jofre. 
Aldeta. 

Jofre. 


Pons. 
Just. 


Aldeta. 


Pons. 


(Aixecantse  y  dirigintse  vivament  a  Jofre, 

encara  qu'ab  veu  baixa.) 

Jofre!  No's  perdi  un  moment. 

Avuy  vindrà  la  noblesa 

a  exigir  de  ta  promesa 

lo  promptíssim  cumpliment. 

Ma  promesa  cumpliré. 

Sortiu,  y  d'aquí  una  estona 

la  porta  qu'al  torrent  dona 

jo  a  la  noblesa  obriré.    {Mir  se'n  va  per 

la  dreta.  Jofre  s  dirigeix  als  mossos,  que 

s'aixecan  de  taula.) 

May  més  destorbà  intenteu 

l'agasaig  fet  a  mon  hoste. 

Nosaltres... 

No  vull  resposta. 
(Baix  als  altres.) 
Me  dol  lo  qu'hem  fet. 

Aneu. 
Pare,  allí'l  pobre  romeu 
llit  per  descansar  espera. 
(Als  mossos.)  Allotjeulo  de  manera 
que  sigui  per  mor  de  Déu. 
Exteneuli  un  feix  de  palla 
y  feuli  un  reco  de  lloch. 

(Se'n  va  per  la  segona  porta  esquerra.) 
Jo  abaix  no'l  vull. 

Jo  tampoch.* 
(Los  altres  mossos  indican  que  pensan  lo 
meteix.) 

Tota  llàstima  en  ells  calla. 
Jo  hi  vaig,  que'l  fret  l'arrauleix 
y  és  negra  la  nit  qu'espanta. 
Pujarà,  qu'és  obra  santa 
dar  consol  al  que  pateix. 

(Se'n  va  per  la  dreta.) 
Si'l  romeu  abaix  dormís 
nos  podria  destorbar, 
y  aquesta  nit  esbrinar 
lo  que  sabeu  és  precís.    (Se'n  van  per  la 
dreta  ab  lo  llum.   Pausa.) 

ESCENA  XVII 

ALDETA,  un  ROMEU 

(Per  la  dreta,  acompanyant  de  la  mà  al 
Romeu.) 

Prop  de  la  llar  preneu  lloch, 
calmant  del  fret  l'inclemència. 
Lo  vot  de  ma  penitencia 
me  priva  acostarme  al  foch. 
Colgueulo,  si  ho  voleu  fè, 
y  m'assentaré  al  escó.       (Aldeta  colga'l 
foch  de  la  llar,  després  de  lo  qual  lo  Ro- 
meu s'asseu  al  escó.) 
Per  donarli  llit  milió 
an  en  Turpinet  veuré.      (Se'n  va  per  la 
segona  porta  de  l'esquerra. 


ESCENA  XVIII 
Lo  ROMEU.  Aviat  JOFRE 


(Al  escó.)  En  masia  y  en  castell 

tothom  me  fuig  y'm  detesta. 

i  Duch  la  lepra,  duch  la  peste, 

porto  al  front  lo  vil  sagell ! 

Tres  jornadas  he  seguit 

de  mon  trist  y  llarch  romiatge; 

tothom  me  dona  hospedatge 

sense  taula  y  sense  llit. 

Jo  acoto  mon  cap,  Senyo, 

a  ta  forta  voluntat; 

ta  injustícia  he  invocat, 

ta  misericòrdia,  no. 

De  mos  fins  toco  al  extrem. 

Aviat  tots  a  la  masia 

dormiran.  \  Ambició  mia, 

un  pas  més  y  vencerem! 

(Obra  la  porta  del  fons,  entra  y  la  tanca.) 

ESCENA  XIX 

LO  ROMEU,  endormiscat,  al  escó. 
ALDETA  conduhint  a  T  URPI  NET. 


Aldeta.  (.4  Turpinet  signantli  lo  Romeu.) 

Es  allí.  (Sé  n  va:  entra  pels  vidres  del 
finestral  un  raig  de  lluna;  al  veuré l  Tur- 
pinet hi  corra,  més  al  punt  se  detura.) 

Turpinet.      Llum!...  Es  la  lluna! 

(S'acosta  al  escó  y  desperta  al  Romeu.) 
Veniu,  us  abrigareu: 
l'Aldeta  vol  qu'olvideu 
la  vostra  negra  fortuna. 

Romeu.  Gracias! 

(S'aixeca  y  Turpinet  lo  pren  de  la  mà.) 

Turpinet.  .      Us  daré  un  reco 

perquè  reposeu  com  cal.  (Al passar  per 
davant  del  finestral,  la  lluna  ilumina'l 
rostre  del  Romeu;  Turpinet  s'atura,  sé l 
mira  horroritzat  y  ab  fonda,  y  extraordi- 
nària agitació  exclama.) 
Oh!...  Què  veig!...  Valga'm  Déu  val! 

Romeu.  Conduiume. 

Turpinet.  Aneu!  No,  no!     (Se'n  va 

espantat  per  la  primera  porta  esquerra.) 

Romeu.  Perquè'm  deixeu?  Se  n'ha  anat! 

Tothom  del  món  me  detesta! 
Duch  la.  lepra,  duch  la  peste! 
No  puch  trobar  caritat!  (Cau  en  la  cadira 
delcostai  de  la  taula  y  apoya'l  cap  en 
aquestü.)  : 

ESCENA  XX 


DITS,  menús  ALDETA  y  TURPINET. 

RAMON,  per  la  segona  porta  esquerra.  PONS, 

JUST  y  MOSSOS: 

Umon.  Vull  vetllar,  no  puch  dormi. 

Aquell  home  ja  ha  eixit  fóra, 
més  pot  tornar  a  aquest'hora. 
Si  torna,  entrarà  per'quí.       {Se  queda 
dret  davant  de  la  finestra.) 
(Obrint  la  porta  ajustada»  de  la  dreta.) 
Veniu... 
(No  gosant  a  passar.) 

Qui  s'hi  acostarà? 
Jo  tremolo... 

Jo  també... 
(Girantse  cap  als  mossos.) 
Qui  hi  hà  aquí? 

(Reconeixenilo,  després  de  soptarse  lleu- 
gerament.)     Tu'ns  vindràs  bé. 
Que  s'hi  acosti'l  rabadà. 
Que  voleu? 

Com  fet  segú, 
se'ns  ha  dit  que  allí  hi  havia 
malefici  y  bruixeria: 
mira-ho  tu. 
(Ab  temor .)  Jo? 
,  (Ab  imperi.)  Mira-ho  tu!  (Aquesta  escena 
és  tota  en  veu  molt  baixa,  y  demostrant 
los  persona- ges  molta  por.  Ramon  s'acosta 
a  la  finestra   de    V esquerra;    Pons    diu 
entre  tant:) 

Crech  que  dins  de  la  capella 
ja  hi  sento  veus  y  ramor. 
Serà  cert?  Fóra  temor.  (Obra'l  finestró 
y'ls  vidres  apareixen  il•luminats  interior- 
ment. Ramon  corre  aterrat  cap  al  pros- 
ceni.) 

Mireu,  té  rahó  la  vella! 
No  hi  hà  dupte! 

Encantament! 
Valgans  Déu ! 

Fugim  d'aquí! 
(Se'n  van  los  mossos  per  la  dreta.) 

Ramon.  Qu'ésaixò?...  Què  passa  allí?  (Mira  per 

una  escletxa  de  la  porta  del  fons,  y  llansa 
un  crit  de  gran  espant.) 
Ah!...  La  Cort...  noblesa...  gent! 
Venen  per  mi,  desgraciat! 

Romeu.  (Aixecantse.)  Què  passa? 

Ramon.  (Abrassantse  ab  ell.)     Vos,  protegiume! 

(Lo  Romeu  mira'l  rostre  de  Ramon,  en  lo 
qual  cau  lo  raig  de  la  lluna,  y  ab  horror  lo 
separa  d'ell.) 

Romeu.  Que!...  Impossible!...  No! 

Ramon.  Assistiume! 

Romeu.  ( Cayent  de  genolls  abrassat  per  Ramon.) 

Oh,  Déu  meu!...  Ahont  m'has  portat? 


Fi  del  primer  acte. 

ACTE    SEGON 

La  meteixa  decoració.  Se  fa  de  dia. 

ESCENA  I 

LO  ROMEU,  segut  prop  de  la  taula.  Al  cap  de  poch 
.  ALDETA,  per  la  primera  porta. 

Romeu.  Surt  ja'l  sol,  y  no  s'allunyan 

de  ma  ment  las  ombras  tristas. 
^r Seran,  donchs,  certas  imatges 
las  d'aquesta  nit  terrible? 
j  Ay,  terrors,  no  heu  estat  somnis, 
no  has  delirat,  fantasia! 
La  noblesa  catalana 
ab  misteri  allí  reunida; 
aquí  l'infant  abrassant-me 
y  a  mon  amparo  acullintse; 
després...  ja  no  sé  quin  terme 
lo  qu'aquí  ha  passat  tenia, 
perquè  la  vida'm  faltava, 
y  al  retornarme  la  vida, 
sols  he  vist  allí  tenebras, 
y  l'infant  deixat  m'havia. 
Què  passa  en  aquesta  casa? 
Quin  misteri  aquí  s'abriga? 
Sense  un  moment  de  tardansa 
dech  surtir  de  la  masia; 
més  los  boscos  que  la  voltan 
amagat  convé  que'm  tingan 

Aldeta. 
Romeu. 

Aldeta. 

Romeu. 


Aldeta. 

Romeu. 
Aldeta. 


Romeu. 


fins  esclarir  lo  misteri 

que  ompla  ma  ment  de  sospitas. 

(Se  dirigeix  cap  a  la  porta  de  la  dreta.) 

(Surtint.)  Ja  partiu? 

Sí.  De  qu'és  hora 
lo  trench  de  l'auba  m'avisa. 
Aneusen  en  pau,  bon  home, 
y  que  a  Déu  tingueu  per  guia. 
Pregaré  per  tu,  donzella, 
la  sola  qu'ab  veu  amiga 
hasacullit  al  pobre  hoste, 
de  sas  penas  compadida, 
<iDe  ma  gratitut,  donzella, 
quina  prova't  donaria? 
D'aquet  lloch,  d'hont  me  rebutjan, 
menos  tu,  tots  quants  hi  habitan, 
surto  al  punt,  més  a  allunyàrmen 
trigaré,  potsè,  uns  quants  dias, 
habitant  d'aqueixos  boscos 
en  la  soletat  tranquila. 
Allí  soch:  vina  a  buscarme, 
si  mon  servey  necessitas. 
Lo  servey  que  jo  demano, 
vos,  Romeu,  no  me'l  fariau. 
Dígasmel. 

jNo  hi  hà  qui  abaixi 
naixements  y  gerarquias! 
Veniu,  que  per  despedirvos 
tinch  caritat  amanida: 
pa  d'aglans  y  fruita  seca. 
Tot  al  cel  pagat  te  siga. 

(Se'n  van  per  la  dreta.) 


ESCENA    II 

TURPINET  surt  per  la  primera  porta  de  l'esquerra, 
y's  queda  dret  davant  del  escó.) 


Seya  aquí...  Ja  no  li  trobo. 
Qui  sab  si  és  a  la  masia? 
Llebre,  olora,  busca  rastre! 
Sí,  ja  ho  sento,  és  aquí  dintre. 
Més  la  cassa  no  senyalis, 
llebre;  ton  alè's  continga; 

boca  muda,  orellas  baixas, 
y  no  moguis  la  verdissa, 
qu'aquell  missatger  del  sol, 
si  ho  veges,  s'entornaria. 

(Acosiantse  al  escó.) 
Aquí  seya,  aquí...  el  vaig  veure. 
Ve  a  matar  la  meva  ditxa ! 
Aqueix  home  du  tenebras. 
No  veuré  la  llum  del  dia! 
(Sapoya  plorant  en  lo  march  de  la  fines- 
tra; de  prompte,  mirant  cap  a  fóra,  l'ex- 
pressió de  so?i  dolor  se  transforma  en 
altra  de  sorpresa  y  alegria.) 
Es  allí!...  Surt  de  la  casa! 
Se'n  va!  Cap  al  bosch  camina. 
Ja  és  al  bosch,  ja  no  se'l  veu ; 
ja  hi  ha  pau,  ja  hi  ha  alegria. 

(Alborossantse.) 
Hi,  hi,  hi!...  Ja  salto  y  ballo.  (Fentho.) 
Torna,  foll,  a  tas  follias! 
Tamborellas,  giravoltas, 
saltirons  y  corredissas ! 
Amaneixte,  Turpinet, 
que  torna  la  llum  del  dia, 
y  quan  lo  sol  tregui'l  cap 
l'has  de  fè  esqueixar  de  riure. 

(Salta  y  balla  ab  raras  contorsions.) 


ESCENA  III 


DITS    y    ALDETA 


Aldeta. 
Turpinet. 
Aldeta. 
Turpinet. 


Aldeta. 
Turpinet. 


Turpinet!... 

Vés,  no'm  destorbis. 
Què  teniu? 

Feyna  precisa! 
Se  m'amaneix  molta  tasca, 
tinch  de  pensar  bogerias, 
tinch  d'empescarme  agudesas... 
Molta  feyna! 

Vós? 

Moltíssima! 
Mira,  veus?  Que  tal  aquesta? 

(Fent  una  contorsió  ridícula.) 

Ne  tinch  moltas  d'amanidas. 

Ja  pots  està  a  punt,  donzella, 

que  t'esqueixaràs  de  riure. 

Lluny  d  aquí  dols  y  tristesas  ! 

Déu  nos  dó  llum  y  alegria! 

(Se'n  va  per  la  /.a  porta  de  l'esquerra.) 


ESCENA   IV 


ALDETA  y  aviat   RAMON 


Aldeta.  Alegria  y  sol,  ha  dit! 

Si  algun  jorn  heus  tal  consol, 

quan  per  tu  sortirà:l  sol 

per  mi's  farà  negra  nit. 
Ramon.  (Perla  2*  porta  esguerra.) 

Aldeta! 
Aldeta.  Ramon! 

Ramon.  D'espant 

porto  l'ànima  arraulida, 

y  crech  que  perdo  la  vida 

perquè'l  cor  se'm  va  glassant! 
Aldeta.  Què  dius? 

Ramon.  Escolta'm,  y  fes 

de  silenci  prometensa, 

perquè  te'n  faig  confidensa 

a  tu  sola...  a  ningú  més. 
Aldeta.  Oh,  mon  Déu! 

Ramon.  Aquesta  nit, 

Aldeta,  jo  no  dormia:    ' 

morintme  de  gelosia 

vetllava  aquí  ab  fer  dalit, 

quan  tot  d'una  en  gel  mortal 

ma  inquietut  restà  mudada: 

de  la  capella  encantada 

s'illuminà'l  finestral, 

y  al  mirar,  ay  trist  de  mi! 

fret  d'espant  y  de  sorpresa, 

la  catalana  noblesa 

vaig  veure  aplegada  allí. 
Aldeta.  Oh!  Potsè  un  somni  ha  sigut. 

Ramon.  No  era  somni,  Aldeta,  no. 

i  Déu  me  dongui  son  perdó, 

perquè,  Aldeta,  estich  perdut! 
Aldeta.  No  n'hagué  ta  mare  esment? 

Ramon, 


Aldeta. 


Ramon. 
Aldeta. 


Ramon. 


Aldeta. 
Ramon. 


Oh,  no!  Ni  n'haurà  per  mi. 
Voldria  fugir  d'aquí, 
y  no  hi  hà  per  mi  torment 
ni  desgracia  més  segura 
que  perdre  ta  companyia. 
Ay,  Ramon!  Ja  vindrà'l  dia 
de  pesar  y  desventura; 
ja  vindrà'l  fatal  moment 
qu'ab  la  testa  coronada 
compliràs  d'una  vegada 
lo  fet  de  ton  naixement. 
Déixam  plorà  aquell  dolò! 
Jo  d'ingratitut  culpable? 
La  pagesa  miserable 
massa  haurà  si  un  trist  reco 
per  gran  mercè  se  li  dóna 
hont  morirse  perdonada 
del  crim  d'està  enamorada 
del  comte  de  Barcelona. 
Calla!...  Per  què  aixís  te  plau 
atormentarte,  pobreta? 
Jo  no  vull  ser  comte,  Aldeta; 
'fio  hi  vull  anà  a  mon  palau. 
Un  punyal  s'hereta  allí 
que  cent  perills  té  sospesos; 
ja  dos  crims  hi  són  comesos: 
lo  tercer  fóra  per  mi. 
No  hi  vagis! 

Deixarte  a  tu ! 
Sagrament  mon  cor  te'n  dóna. 
i  Per  tu  al  cor  duch  la  corona, 
si  ma  testa  no  la  du! 
Jo  sé'l  cant  de  Salomó 
(qu'allí  ma  mare  me'l  diu), 
y  ets  tu'l  cabridet  joliu 
de  l'amorosa  canso. 
Tu,  la  càndida  coloma; 
la  que'ls  aires  deixas  plens, 
com  glop  de  mirra  y  encens, 
d'esquinsos  de  grat  aroma. 
Jo  escolto  ab  joya'l  bell  cant, 
jy  aquell  rey  te  coneixia, 
perquè  jo  també'l  faria, 
ta  hermqsura  contemplant! 
Tu  també't  gronxas  airosa 
com  se  gronxa  la  palmera; 
com  lo  fruit  de  la  pomera 

ta  paraula  és  amorosa. 
,  Jo  també  a  tu't  crido:  «Vina 

per  la  vinya  y  pel  pradell! 

Cullirem  lo  dols  brotell, 

beurem  l'aigua  cristal•lina!» 

Y  envers  tu  mon  cor  se'n  va 

buscant  ta  amorosa  lley, 

y'm  sembla  que  só  aquell  rey 

que  d'amor  va  delirà; 

j  perquè  crech  qu'en  sa  canso 

ta  hermosura'l  rey  declara, 

y  penso  en  tu  quan  ma  mare 

diu  lo  cant  de  Salomó! 

{Cayent  a  sos  peus  enamorat.) 
Aldeta.  i  Quina  gloria'm  fas  sentir 

quan  escolto  ta  paraula! 

i  No  és  pas  cert,  no  és  més  que  faula 

lo  qu'a  la  gent  sento  dir 

que  la  vida  és  un  torment! 

Jo  trobo  hermosa  la  vida! 

Per  férsels  tant  aburrida, 

no  deu  estimar  la  gent. 
Ramon.  Ay!  De  novas  inquietuts 

torno  lo  pes  a  senti, 

perquè  si'm  troban  aquí, 

vida  meva,  estem  perduts. 
Aldeta.         No  temis:  sols  d'un  etzar 

té  aqueix  fet  tota  la  trassa; 

o  potser  tornant  de  cassa 

un  moment  van  reposar 

per  seguir  cap  al  castell, 

y  no'ls  veuràs  més  per  qui, 

puix  entorn  no's  veu  lluhï 

ni  una  malla  ni  un  capell. 

{Mirant  tots  dos  per  la  finestra.) 

Allunyem,  donchs,  tot  temor. 

Tu,  Ramon,  no'm  deixaràs! 
Ramon.  Jamay  desitjà'm  veuràs 

més  glòria  que  ton  amor, 

ni  més  víctors  que  tas  veus 

d'enamorada  tendresa, 

ni  trono  de  més  altesa 

qu'aquet  que  tinch  a  tos  peus. 

ESCENA  V 

DITS  y  JOFRE  {surt  per  la  dreta,  y  veyent  als  dos 
donzells  abstrets  en  sa  conversa  amorosa,  s'atura 
mirantsels  ab  jruició.) 

Jofre.  Ells!...  jOh  pare  enamorat 

de  la  filla  del  teu  cor, 

mira  allí  com  ja  treu  flor 

l'erm  aixut  y  abandonat 

de  la  baixa  condició! 

i  Mira  allí  ab  dolsa  frisansa 

com  brollan  dolls  d'esperansa 

de  la  font  de  ta  ambició! 

Tu  mon  anhel  y  jo'l  teu. 

Tu  ma  ditxa  y  jo  la  teva. 

Sí! 

Ramon! 

Aldeta  meva! 

(La  besa  al  front;  Jofre  s'avansa,  sor- 

prenentlos.) 

Pare! 

Jofre ! 

(Se  separan   vivament,  quedantse  un  a 

cada  costat  d'escena,  plens  de  por  y  ver- 
gonya y  ab  lo  cap  baix.) 

(Ajúdim  Déu!) 

Què  us  espanta?  Què  teniu? 

Quin  recel  de  mi  us  desvia? 

j  Si  ho  sé  tot,  si  ja  ho  sabia 

ans  que  vosaltres!...  Veniu. 

(Prenentlos  un  per  cada  mà.) 

Estimeuvos! 
Aldeta.  Oh ! 

Ramon.  Ho  voleu? 

Jofre.  Busqueu  honesta  ventura, 

y  la  del  sol  no  és  tant  pura 

com  la  flama  en  que  us  cremeu. 

Per  xò  ab  mon  consentiment 

la  vostra  ilusió  corono. 

ï  Sí,  donzell,  jo  te  la  dono 

perquè  fassis  son  content! 
Ramon.  Oh,  sí,  Jofre!...  Ab  gran  favor 

feu  mon  ànima  agrahida. 
Jofre.  A  trench  d'auba  de  la  vida, 

la  llum  primera  és  d'amor. 


Ramon. 

Aldeta. 

Ramon. 

Aldeta. 

Ramon. 


Aldeta. 
Ramon. 


Jofre. 

Ramon. 

Aldeta. 

Ramon. 


Jofre. 

Ramon. 


Jofre. 
Ramon. 

Jofre. 


Digas  a  ton  cor :  —  Estima !  — 
y  atia  sa  forta  ardencia, 
qu'és  l'alè  de  l'existència 
que  tota  la  terra  anima. 
<;No  heu  sentit,  prop  de  la  llar, 
contar  gestas  y  rondallas 
de  conquestas  y  batallas 
per  la  terra  y  per  la  mar? 
<iY  en  la  cambra  del  castell, 
o  en  sas  voltas  esculptadas, 
no  haveu  vist  representadas 
en  tapís  o  en  capitell, 
de  guerrers  conqueridors 
las  temerarias  empresas, 
o  las  valentas  proesas 
de  reys  y  d'emperadors? 
Tots  són  verdaders  recorts 
d'enamoradas  historias, 
y'ls  imperis,  y'ls  tresors, 
se  llansa  l'home  a  buscar 
ab  coratge  y  afany  viu, 
per  un  llavi  que  somriu, 
per  uns  ulls  de  dols  mirar, 
per  veure  com  s'illumina 
de  ventura  un  frívol  rostre; 
per  xò  l'hom  la  mort  arrostra; 
per  xò  sens  fre's  desatina; 
per  xò's  llansa  a  fera  guerra, 
foragitat  pel  calor 
d'aquest  incendi  d'amor 
qu'abrusa  a  tota  la  terra. 
Oh,  Jofre! 

Pare! 

Aquest  és 
l'ardent  foch  en  que  m'animo: 
aixís  és  com  jo  l'estimo. 
Vull  que'm  juris  sempre  més 
estimaria. 

Ferho  així 
l'un  a  l'altre  ara'ns  juravam. 
<;No  veyeu  que  si'ns  deixavam, 
per  tots  dos  fóra  morí? 
No  hi  hà  etzar,  ni  hi  haurà  empresa 
que  d'ella'm  pugui  allunyà. 
Això  dius? 

Y  això  serà. 
(Oh,  filla,  seràs  Comtesa!) 

ESCENA  VI 


DITS.  La  COMTESA,  per  la  segona  porta 
de  l esquerra 


Comtesa. 
Jofre. 


Comtesa. 


Ramon. 


Comtesa. 
Ramon. 

Aldeta. 
Ramon. 

Jofre. 


Fill  meu... 

(Baix  a  Ramon.)  Calla!  (Ramon  va  a 
buscaria,  la  besa  y  l acompanya  a  seure 
prop  de  la  taula.) 

Vinch  aquí 
per  posà  a  ma  engunia  terme. 
^Per  què  no  has  vingut  a  ferme 
lo  bes  de  cada  matí? 
Descansant  encara  us  feya. 

(Baix  a  Aldeta.) 
He  temut  qu'al  ferli'l  bés, 
per  mon  rostre  endevinés 
lo  secret  que  abans  te  deya. 
No  treus  avuy  lo  ramat? 
(Avuy  no  surto  d'aquí.) 
Baixaràs,  si  vols,  ab  mi. 
Anem,  donehs. 
(Baix  a  Jofre.)  Sigueu  callat. 
( A  brassant  y  besant  a  Aldeta  ab  tendresa.) 
Filla,  adéu! 

y  ell  te  guardi  de  perills! 
(Aldeta  y  Ramon  se'n  van  per  la  dreta.) 


ESCENA   VII 
La  COMTESA.  JOFRE 


Jofre.  Oh,  quin  tresor  són  los  fills! 

Comtesa.       Que  se'ls  estima,  Déu  meu ! 
Jofre.  Fins  que  naix  l'anhel  de  pare, 

no  se  sap  lo  qu'és  anhel. 
Comtesa.       Ni  altres  prechs  pujan  al  cel 

més  ardents  que'ls  d'una  mare. 
Jofre.  Déu,  que'ls  fills  nos  ha  donat, 

y  aquest  foch  de  fantasia 

per  delirar  nit  y  dia 

buscantlos  felicitat, 

tota  infàmia  y  vituperi 
degué  allunyar  de  son  front, 
dantnos,  quan  los  posa  al  món, 
per  cada  fill,  un  imperi. 

Comtesa.       Oh!  Què  dius? 

Jofre.  No  és  cert,  Comtesa? 

Se'ls  voldria  grans,  potents, 
plens  de  glòria,  resplandents 
de  ventura  y  d'altivesa, 
posant  lleys,  pobles  regint, 
punint  crims  y  honrant  virtuts, 
cobrant  censos  y  tributs, 
d'homenatge'l  clam  sentint, 
ab  la  corona  en  lo  front, 
en  sas  mans  immens  tresor, 
en  son  pit  felís  lo  cor, 
y  a  sos  peus  postrat  lo  món. 
Só  pare,  y  si  algú'm  venia 
per  ma  Aldeta  aqueix  content 
a  preu  d'un  etern  torment, 
sens  duptar,  jo'l  compraria. 

Comtesa.       Y  jo  qu'escoltante  estich, 
m'horroritzo  per  ta  Alde.ta. 
Més  que  son  pare,  pobreta, 
me  semblas  son  enemich. 
Grandesas,  tresors,  imperis... 
Oh  malhaurada  ambició! 
Tu  no  saps,  bon  Jofre,  no, 
quins  tenebrosos  misteris 
de  pesars  y  sofriments 
tapa'l  brill  de  la  grandesa, 
quants  perills,  quanta  tristesa, 
quants  sospirs  y  quants  torments. 
No!  Pels  fills  que'l  cel  envia 
pobre  estat  y  viure  humil, 
soletat  y  lloch  tranquil, 
y  apagada  fantasia. 
Tenimlos  arracerats 
dels  temporals  de  la  terra; 
Jofre,  al  món  hi  hà  eterna  guerra: 
tenimlos  ben  amagats! 
No'l  palau,  nt>,  la  masia; 
no'l  trono,  Jofre,  l'escó; 
no  noblesa  y  alt  blassó, 
vil  remensa  y  pagesia. 
Lluny  del  món,  hont  fers  hi  esclatan 
ambicions  y  odis  de  mort, 

Comtesa. 


Jofre. 


Comtesa. 

Jofre. 

Comtesa. 


y  a  n'els  fills  del  nostre  cor 

nos  los  venen  y'ns  los  matan. 

Jo  la  conech  la  grandesa: 

és  lo  cim  alt  y  espadat 

que  desde  la  vall  mirat 

nos  cautiva  ab  sa  bellesa. 

Aire  y  llum  promet  allí 

per  sorpendrels  nostres  cors, 

y  abaixa  enfilays  de  flors 

per  ensenyans  lo  camí; 

y  som  ja  a  dalt  y  extenem 

la  mirada  ab  goig  y  orgull, 

y  l'ànima's  sobrecull 

d'horror  de  lo  que  veyem: 

lluytas,  odis,  ardiment 

criminal,  guerra  empenyada, 

y  la  planura  arrasada 

de  Llevant  fins  a  Ponent. 

Jo  ho  he  vist;  per  xò  ab  fermesa 

^No  hi  pugis!  — te  diu  mon  llavi; 

per  xò  com  mortal  agravi 

tinch  lo  brill  de  la  grandesa; 

per  xò  ab  tu,  pobre  vassall, 

malament  nos  avenim : 

jo  m'ho  miro  desde'l  cim, 

y  tu  ho  veus  desde  la  vall. 

(Potser  massa  he  descobert 

l'ambició  que'm  desatina.) 

Somnis  són  ab  que  fascina 

nostra  ment,  al  cortrublert 

de  desitjós  insensats; 

clams  perduts  que'l  pit  exhala; 

ilusions  ab  que's  regala 

qui  no  espera  realitats. 

Grat  y  gracias  dem  a  Déu 

qu'a  tanta  ventura'ns  du 

dantnos  aquest  lloch  segü 

per  ta  filla  y  pel  fill  meu. 

(Descobrim  són  pensament.) 

Sospitas  temps  hà'm  naixian 

que'l  content  qu'aquí  tenian 

ja  no'ls  era  prou  content. 

Y  avuy  certesa  he  tingut 

que  s'estiman  ab  l'Aldeta. 

Què? 

Perdoneula,  pobreta. 
Massa  enllà  són  cor  l'ha  dut. 

Para  tu'ls  esclats  primers 
d'un  amor  qu'és  un  perill, 
qu'al  últim  viu  en  mon  fill 
la  rassa  dels  Berenguers. 
Perdónam!...  D'ingratitut 
ma  sanch-  ara'm  fa  culpable. 
Oh,  soberhia  miserable! 
Era  natural  tribut 
que  dos  donzells  se  debian. 
No  hi  havia  pensat  may. 

Jofre.  (Li  ha  causat,  la*nova,  esglay.) 

Comtesa.        No  he  pensat  que  junts  creixian... 

Jofre.  Tot  just  en  flor  la  trobem, 

pet  matà  aqueixa  passió. 

Comtesa.        M'ho  vull  meditar  milió. 

Jofre.  Si  és  qu'us  pesa... 

Comtesa.  En  parlarem.    (S'en  va 

pensativa  per  la  segona  porta  esquerra.) 

Jofre.  Vés  y  prega  per  què  esclau 

sigui'l  fat  que  Déu  t'envia, 
mentres  la  trista  masia 
jo  trasmudo  en  un  palau.  (S'en  vaperla 
porta  del  fons,  obrintla,  y  tancantla  des- 
prés per  dins.) 


ESCENA  VIII 

ARNAL,  GILBERT  y  GUILLEM 
(Surten  per  la  dreta,  després  d'una  pausa.) 


Arnal.  Deixant  tot  art  y  misteri, 

fiquemnos,  senyors,  aquí. 

Guillem.       Estranya  casa  és  aquesta, 

hont  encar  a  ningú  hem  vist. 

Arnal.  Sense  esperarme  a  la  porta, 

ni  esperar  cap  altre  avís, 
puch  entrar  quan  bé'm  paregui, 
com  amo  y  senyo,  aquí  dins. 

Guillem.       Són  aquí  gent  de  remensa? 

Arnal.        v  En  lo  meu  domini  adscrits, 
y  pagadors  dels  mals  usos. 

Guillem.       Fóra  escrúpols  si  és  aixís, 

que  de  grat  volè  o  per  forsa 
deuen  agassaig  humil 

a  noble  u  hom  de  paratge 

que  s'escaigui  aquí  a  venir. 
Arnal.  Ben  vinguts  som  a  tal  siti 

pel  sol  fet  de  que  hi  venim. 

Pensem  ara  en  l'alta  empresa 

qu'a  baixà'ns  ha  decidit. 

Del  Comte  hereu,  fill  del  Comte 

qu'en  lo  fons  del  gorch  morí, 

ja  és  segura  la  troballa, 

puix  qu'aquí'ns  diuen  que  viu. 

Per  xò  jo,  sens  teni  espera 

per  deixà'l  moment  venir 

en  que  tota  la  noblesa 

comparegui,  son  rendit 

homenatge  a  presentarli 

(lo  qual  me  posa  en  perill 

de  que  confós  entre'ls  altres 

ni's  pari  l'infant  en  mi), 

avansarme  determino 

y  sol  ab  vosaltres  vinch 

per  fer  nostras  las  primiciass 

de  troballa  tant  felís. 
Gilbert.        Puix  qu'heu  contat  ab  nosaltres, 

us  quedem  de  cor  agrahits. 
Arnal.  Mon  castell  sosté  ab  los  vostres 

bona  amistat,  ja  d'antich, 

y  així'ns  partim  las  grandesas, 

com  nos  partim  los  fatichs. 
Guillem.       Cuitem,  donchs,  que'l  temps  apressa. 
Gilbert.        Comensem  a  descobrir. 
Arnal.  {Aixecant  la  veu.) 

Oh  gent  de  la  casa!... 
Guillem.  Encara 

se  fan  sorts  als  vostres  crits. 
Arnal.  Mancament  que  bé'ls  pot  doldre, 

si'n  vol  càstich  mon  despit. 
Guillem.       May  en  casa  de  vassalls 

m'he  vist  acullit  aixís. 
Arnal.  Som  qui  som!...  De  tota  estansa 

la  porta  franca  tenim. 

Registrem,  qu'això  és  domini 

de  n'Arnau  de  Francolí.  {Van  a  entrar 

per  la  prunera  porta  esguerra,  quan  se 

deturan  veyent  sortir  per  ella  a  Tjurpinet.) 

ESCENA    IX 


DITS  y  TURPINÈT 


Turpinet.      (Retrocedint  al  toparse  ab  los  nobles.) 

Perdoneu... 
Arnal.  (Deturantlo.)  Vina  y  responnos. 

Turpinet.      No  dich  res.  (Fixantse  en  los  trajos  dels 

nobles  y  dant  voltas  entorn  d'aquestos.) 

Oh!...  Trajos  richs! 
,  Ja. arriba  gent  cortesana! 

Ara  sí  que'l  sol  va  a  eixir! 
Arnal.  Ab  qui  parlas  no  coneixes? 

Turpinet.      Si  us  conech?  Que  no  ho  sentiu? 

Del  palau  porteu  la  flayre; 

del  palau  sou  ratolins. 

Per  xò  veyeu  que  m'alegro, 

per  xò  salto  y  ballo  y  rich... 

Quan  se  sent  cantar  la  guatlla 

y'l  gall  fa  quiquiriquí, 

fóra  sòn  y  peus  en  terra, 

qu'és  senyal  de  deixà'l  llit. 

Lo  cargol  surt  ab  la  pluja, 

ab  l'estova  surt  lo  grill, 

ab  lo  llot  surt  la  granota 

y  surt  l'òliva  ab  la  nit; 

lo  bon  cortesà  de  rassa. 

surt  quan  veu  del  sol  lo  brill; 

ab  lo  sol  que  bé  l'escalfa 

se  revivan  sos  sentits, 

y  com  lo  cargol  treu  banya, 

com  lo  grill  canta  adalit, 

s'infla  tot  com  la  granota, 

y  com  fa  l'òliva,  en  fi, 

xucla...  xucla  de  la  llàntia 

Sue'l  rey  de  mercès,  va  omplint, 
esatent! 
Turpinet.     (Esquivantse.)  Ah!  que  ja  us  raça? 

Senyal  que  vritat  he  dit. 
Guillem.       Es  un  foll. 
Gilbert.  També  ho  sospito. 

Turpinet.     Que  veniu  per  vèurel? 
Arnal.  Sí. 

Hont  se  troba? 

Turpinet.  Encara  és  fondo... 

Sota  terra. 
Arnal.  Com ! 

Guillem.  Què  dius? 

Turpinet.      (Portantlos  a  la  finestra.) 

Desd'aquí'l  podreu  ben  veure. 

Sortirà  per  aquell  cim. 
Arnal.  Nos  fas  mofa? 

Guillem.  De  què  parlas? 

Turpinet.      Del  sol  que  té  de  sortir. 

Sortirà  de  la  llacuna, 

poch  a  poquet...  fent  camí 

cap  a  la  flor...  cap  als  arbres... 

cap  als  pins...  cap  a  las  cims. 

Entrarà  per  totas  bandas 

fent  brillà'l  daurat  polsim; 

guaytarà  per  la  finestra, 

perquè  sap  que  soch  aquí, 

y'n  tinch  unas  de  pensadas 

per  tenirlo  divertit, 

que  may  més  tornarà  a  pondres, 

per  volguerse  quedà  ab  mi. 
Guillem.       Es  un  foll. 
Arnal.  Tal  és  sa  trassa, 

y  d'un  bufó  té  l'enginy.. 
Guillem.       Si  del  Comte  hereu  és  truhà, 

segü  un  indici  tenim. 
Arnal.  Cert;  més  cal  altres  indicis 

ab  llestesa  descobrir. 
Guillem.       {Descobrint  lo  teler  que  hi  hà  prop  de  la 

taula.)Crech  que  un  altre'n  descobreixo. 
Arnal.  Quin  és? 

Guillem.  Ben  guiats  venim. 

<;Qui  en  masia  de  remensa 

pot  brodar  torsal  y  or  fi  ? 
Gilbert        La  Comtesa?... 
Arnal.  (À  Turpinet.)  Qui  això  broda? 

Turpinet.     Jo.  Són  primors  de  mos  dits. 

Quan  torni'l  Comte  a  sa  cambra, 

jo  hi  penjaré  aquet  tapís. 

Hi  veureu  representada 

una  feta...  un  negre  crim. 

Necessito  seda  verda, 

per  fè'l  fullatge  atapahit; 

seda  blava,  pera  l'aygua 

del  estany  clà  y  crestallí; 

calme  seda  carmesina 

per  fè  un  llavi  que  somriu, 
y  per  fè  una  cabellera 
necessito  daurats  brins. 
Després...  calme  seda  roja, 
per  pintar  de  sanch  un  riu; 
y,  per  últim,  torsal  negre, 
per  pintà'l  món  enfosquit... 

Arnal.  Oh?  Sentiu?...  Lo  fratricidi, 

sens  dupte,  el  bufó  descriu. 

Turpinet.      La  figura  del  que  queya, 
jo  esculpida  aquí  la  tinch; 
jo  li  donaré  semblansa 
no  més  mon  recort  seguint; 
sols  me  falta  la  figura 
del  malvat...  del  assessí. 
Búscamel. 

Arnal.  Molt  lluny  se  troba. 

Turpinet.      Es  vritat:  ja  és  lluny  d'aquí. 
Perquè'm  falta  sa  figura 
no  podré  acabà'l  tapís. 
Escolteu:  quan  lo  sol  brilli 
no  podrà  amagat  seguir... 
Me'l  buscareu  allavors, 
jo  al  brodat  donaré  fi, 
y  en  sent  penjat  a  la  cambra 
del  palau  hont  tots  viviu 
mercadejant  alabansas, 
pidolant  y  recullint, 
com  que  l'obra  serà  feta 
per  las  mans  del  gran  Turpí, 
lo  favorit  del  Don  Comte, 
vos  mirareu  lo  tapís, 
y  encara  qu'enuig  us  dongui, 
lo  trobareu  molt  bonich. 

Arnal.  Llavors  podràs  de  nosaltres 

fer  mofa  ab  tos  acudits, 
ja  qu'és  fur  de  ton  ofici 
tenir  boca  d'escorpí. 
Més  ara  lo  temps  apressa, 
venim  per  serio  motiu, 
nos  té  a  tots  l'afany  frisosos, 
y  del  palau  no  som  dins; 
y  puix  m'has  deixat  conèixer, 
per  tot  quant  aquí'ns  has  dit, 
qu'és  alberch  esta  masia  , 
d'aquell  que  buscant  venim, 
deixant  ja  tas  agudesas, 

que'ns  lo  mostris  és  precís. 

<;  Ahont  és,  digas,  ahont  s'amaga 

lo  comte  hereu... 
Turpinet.      Xist! 
Arnal.  Què? 

Turpinet.  Xist! 

No  vindrà  fins  que'l  sol  brilli. 
Arnal.  No'ns  ocultis  qu'aquí  viu. 

Volem  veure'l! 

(Ab  imperi  y  agafantlo  per  un  bras.J 
Turpinet.  Impossible! 

Deixeume  anar. 
Arnal.  Pres  te  tinch. 

Guillem.       No  vencereu  sa  locura. 
Turpinet.     Ara  no  us  puch  obehir 

perquè'l  sol  s'entornaria. 
Gilbert.        Algú  ve.  (Mirant  a  la  porta  dreta.) 

Arnal.  Ve  gent? 

(Deixa  anar  a  Turpinet.) 
Turpinet.  Fugim! 

(Se'n  va  per  la  i  .a  porta  esquerra.) 
Arnal.  Déu  nos  porti  aquesta  volta 

home  de  més  clar  sentit. 


ESCENA  X 


DITS,  menos  TURPINET.— RAMON  per  la  dreta 


Ramon. 


Arnal. 
Ramon. 
Arnal. 
Ramon. 


Arnal. 
Ramon. 


Turpinet...  (Veyent  als  nobles.) 

Gent  de  paratge! 
(Aterrat  y  pres  repeniinament  de  vivís- 
sima  agitació.) 
Déu  me  vulga  protegir!... 
Bosch  endins  fujo  a  amagarme. 

(Va  a  fugir  per  la  meteixa  porta.) 
(Detenintlo.)  Vi  na. 

(Què  voleu,  ay  trist!) 
Ets  rabadà  de  la  casa? 
Fenthi  aquest  ofici  hi  visch. 
De  quants  en  la  casa  habitan 
jo,  senyor,  soch  lo  més  vil. 
Pòrtans  hont  l'infant  se  trobi 
qu'hospedat  aqui  teniu. 
L'infant,  dieu? 

Arnal.  De  Barcelona 

comte  hereu,  com-únich  fill 
que  en  Cap  d'Estopa  deixava. 
Donat  pressa,  ja't  seguim. 

Ramon.  (Oh,  Déu  del  cel,  ampareume!) 

Arnal.  Mon  manament  no  has  sentit? 

Ramon.  Servidor  de  quants  me  parlan, 

és  ma  lley  a  tots  servir; 
a  vos,  no  puch,  que  ab  certesa 
desencaminat  veniu. 
No  hi  hà  aquí,  senyor,  tal  comte, 
ni  parlar  d'ell  hem  pit, 
ni  en  tal  misèria  és  possible 
que's  vingués  a  sumergir. 
Viu  aquí  un  hom  de  remensa, 
pobrissó  y  endarrerit, 
ab  sa  filla,  per  qui  guanya 
dot  de  planys  y  de  fadichs, 
ab  sos  mossos  que  murmuran 
mal  menjats  y  mal  vestits, 
y  ab  mi,  qu'encara  soch  menos 
que  tots  ells,  ab  ser  tant  vils. 
Ningú  més,  senyo,  us  ho  juro! 

Arnal.  Viva  Déu,  qu'estàs  mentint! 

Ramon.  No,  per  ma  salut  eterna! 

Arnal.  Ja  en  va  mon  enuig  continch. 

Ab  nosaltres,  vil  criatura, 
jurà  en  fals  t'has  atrevit!... 

Guillem.       Molt  sofreix  nostra  paciència. 

Gilbert.        Ja'ns  és  mengua  tant  sofrir. 

Arnal.  (Agafant  a  Ramon  pel  bras  y  agitantlo 

ab  violència.) 
Hont  és  l'infant? 

Gilbert.  Parla! 

Guillem.  Parla! 

Ramon.  No  és  aquí. 

Arnal.  Ments!... 

Ramon.  No! 

Arnal.  No  ho  dius? 

Miserable! 

(Aixeca  un  jonch  que  du  a  la  mà  per  cas- 
tigar a  Ramon.  Mir  Foquet  surt  en 
aquest  ijistant  y,  fent  un  gran  crid,  corre 
interposantse  entre  en  Ramon y  V Arnau.) 

ESCENA   XI 


DITS,  MIR  FOQ.UET,  per  la  dreta,  de  cavaller 


.Mm. 

Arnal. 
Ramon. 


Arnal. 

Ramon, 
Mir. 


Arnal. 

Mir. 

Ramon. 

Mir. 


Ramon. 


Mir. 


Ramon. 
Mir. 

Ramon. 


Arnal!...  Què  feyàu? 
Es  lo  comte. 

Oh! 

(Infelís!) 
(Los  nobles  cauen  aterrats  als  peus  d'en 
Ramon.  Aquet  queda  f ret  d'espant  y  en 
actitut  esvarada.) 
Perdó,  senyor,  us  demano, 
d'espant  y  dol  arraulit. 
(Sento'l  gel  de  l'agonia!) 
Perdó  vulgueu  concedïls, 
fentho  fcn  gràcia  de  la  glòria 
qu'en  tal  dia  conseguim. 
No  responeu? 

Parleu,  comte. 
(Sortint  de  son  aturdiment.) 
Què  voleu? 

Oh,  no  fingiu! 
Sou  l'hereu  de  la  corona 
que  Vifredo's  va  cenyir, 
descendent  dels  Berenguers 
y  comte  nostre. 

Mentiu!... 
No  soch  jo...  Deixeume...  Ho  juro... 
Só  pagès,  de  villans  vinch... 
Rabadà  d'esta  masia... 
Soch  lo  ser  més  envilit. 
No:  surti  u  de  la  vergonya 
que'ns  té  a  tots  avergonyits; 
no  renegueu  de  la  rassa 
qu'a  Déu  plasqué  afavorir; 
alceu  lo  front  que  s'acota, 
treyeus  aqueixos  vestits, 
y  veniu,  senyo,  ab  nosaltres, 
vostres  drets  a  restablir. 
Oh,  no!...  May! 

Pot-ser  conèixens 
no  sabeu? 

Massa,  ày  de  mi! 
Gent  de  cort  sereu  sens  dubte  , 
quan  tot  just  entrà  us  he  vist 

y'l  primè  intent  d'aquest  home 

ja  ha  estat  volguerme  ferir! 

Mir. 

(Signant  a  l Arnau 
Som  noblesa  catalana 
de  vostra  causa  adalits. 

.') 

Ramon. 

Seguiunos,  senyor... 

Deixeume!    • 

Mir. 

Es  forsós. 

Ramon. 

Surtiu,  surtiu! 

Arnal. 
Ramon. 

Catalunya  vos  demana 
ab  planyent  y  afanyós  crid. 
Pietat!... 

Mir. 

De  grat  o  per  Forsa 
Catalunya  us  vol  tenir. 
Seguiunos... 

Ramon. 

No,  no!...  Socorro! 
Oh,  mare!...  Mare,  veniu!... 

ESCENA  XII 


DITS  y  la  COMTESA 


(Surt  per  la  2.a  porta  esquerra;  en  Ra- 
mon se  llensa  a  sos  brassos;  ella,  veyent 
als  nobles,  comprèn  d'improvís  tot  lo  que 
passa  y  fa  un  crid  de  fonda  sorpresa  y 
"  espant;  los  nobles,  al  vèurela  sortir,  li  fan 
acatament.) 

Comtesa.       Oh!... 

(Estreny  fortament  an  en  Ramon  entre 
sos  brassos,  quedantse  un  moment  confcsa 
y  atontada;  després  se  refà,  y,  dirigintse 
als  nobles,  diu,  avansant  ab  resolució  y 
fermesa,  sense  deixar  a  son  fill: ) 
No!...  Torneusen! 

Mir.  Comtesa... 

Comtesa.       Y  a  qui  guia'ls  vostres  passos, 

diheu  que  pèndrel  d'aquets  brassos 
no  us  ha  estat  possible  empresa.     - 

Arnal.  Senyora,  oiunos  si  us  plau: 

no  som  per  vos  cap  perill. 

Comtesa.       Me  veniu  a  pendre  un  fill 

y  us  penseu  ser  gent  de  pau? 


Acte  segon 


$3 


Mm.  Som  los  lleals  de  Catalunya 

qu'a  la  pàtria  infortunada 

volem  veure  retornada 

la  glòria  que  se'n  allunya 
Comtesa.        Mireus  ma  pàtria!  Es  aquí. 

( Mostrantlos  an  en  Ramon.) 

La  fè  d'aquesta  ignocencia, 

la  pau  d'aquesta  existència, 

són  las  que  vull  protegí. 

D'altra  pàtria  no'm  parleu; 

puix,  per  mi,  si'l  vostre  intent 

procurant,  sols  un  moment 

ennuvolat  me  mostreu 

l'espay  serè  d'aquet  front, 

ja  a  ma  pàtria  heu  dut  la  guerra, 

ja  m'heu  arrasat  la  terra, 

ja  m'heu  esfondrat  lo  món. 
Mir.  Com  vos,  Catalunya,  avara, 

vol  son  fill,  qu'en  va  s'allunya. 

No  digueu  a  Catalunya 

que  son  fill  té  un'altra  mare. 

Anem,  donchs. 
Comtesa.  ^Y  ab  ell  honrà 

vostra  terra  presumiu? 

Buscant  un  príncep  veniu, 

y  trobeu  un  rabadà. 
.  Mirèusel :  no  us  serveix,  no. 

Jo  vos  l'he  infamat;  jo  he  mort 

totardiment  en  son  cor: 

la  grandesa  li  fa  pó. 

Tornèusen,  desfeu  camí, 

deu  a  un  altre  la  corona: 

lo  Comte  de  Barcelona, 

ja  ho  veyeu,  no  és  pas  aquí. 
Arnal.  Ja  la  vida  cortesana 

lo  vostre  fill  ha  gosat, 

y'l  raser  no  haurà  olvidat 

de  sa  cambra  palaciana; 

y  aquell  perdut  ardiment, 

penyora  de  valentia, 

ab  que  per  regnar  creixia 

jorns  de  glòria  prometent, 

reviurà  en  son  esperit 

ab  l'alè  de  sos  majors, 

vencent  los  falsos  terrors 

ab  que  vos  l'heu  arraulit. 

Veniu.     (A  Ramon.) 

Ramon.  Mare! 

Comtesa.  Oh  vida  humana, 

jou  feixuch,  sangrenta  creu! 
Vosaltres,  senyors,  sabeu, 
sent  com  sou,  gent  cortesana, 
quin  calvari  és  lo  regnar, 
pels  fills  de  la  rassa  nostra. 
Nobles  sou?  Donèumen  mostra, 
deixantvos  al  cor  tocar. 
No'l  veyeu?  Es  tant  felís! 
Creu  en  tot:  no  té  rencors, 
y  aquesta  vall  de  dolors 
és  per  ell  un  paradís. 
Deixèumel!  jNo  me'l  porteu 
a  ferli  avorrir  la  vida! 
j  D'aquesta  ànima  dormida, 
lo  bell  somni  no  torbeu! 

Mir.  Comtesa,  havem  d'acabà. 

Comte,  anem. 

Ramon.  Oh,  may! 

Comtesa.  .     (Colocantse  davant  de  son  fill.) 

Fugiu! 
Aixís  a  mos  prechs  cediu? 

Arnal.  Tot,  senyora,  ha  de  se  en  va. 

Dret  tenim  sobre'l  donzell, 
y  avuy  cenyirà  corona. 

Ramon.  Avuy!... 

Comtesa.  Ja'l  cor  abandona 

de  prudència  tot  consell. 
Sols  per  sobre'l  cos  passat 
de  qui  fou  vostra  Comtesa, 
podreu  dar  cim  a  l'empresa 
de  treure  d'aquí  al  infant. 

Mir.  Cert  que  fóra  trist  extrem, 

senyora;  més  si  debiam... 

Comtesa.       Acabeu. 

Mir.  Hi  passariam. 

Comtesa.       Passeuhi! 

Mir.  No  hi  passarem, 

perquè  ab  medi  més  senzill 
vencerem  vostra  fermesa: 
duré  en  cos  a  la  noblesa 
per  demanarvos  lo  fill. 

Comtesa.        La  noblesa  en  cos!... 

Mir.  Vindrà 

per  no  perdre  un  instant  més, 
y  al  hereu  dels  Berenguers, 

com  és  lley,  coronarà; 

y  encar  que  siga  en  ofensa 

de  sa  glòria,  ja  qu'us  plau, 

no  podent  se  en  un  palau, 

serà  en  casa  de  remensa. 
Gomtesa.       Oh,  que  diheu!... 
Arnal.  Se  farà  aixís, 

sens  que  hi  valgui  forsa  humana. 
Mir.  Catalunya'ns  ho  demana: 

satisferla'ns  és  precís. 

(Se'n  va  ab  los  altres  nobles.) 


ESCENA  XIII 


LA  COMTESA  y  RAMON 


Ramon.  Sentiu,  mare?...  Tornaran. 

Oculteume! 
Comtesa.  En  va  ho  faria.  * 

Tot  racó  de  la  masia 

buscante  registraran. 
Ramon.  Boscos  endins  fugiré. 

Comtesa.        Seria  pèrdua  segura, 

que  voltaran  l'espessura. 
Ramon.  No  hi  hà  recurs! 

Comtesa.  Què  faré! 

i  Senyor,  me'l  volen  robar, 

me'l  portan  al  sacrifici! 

Valeume  en  aquet  desfici! 

Volgueume  vos  inspirar! 

Ah!...  Déu  meu,  m'heu  inspirat! 
Ramon.  Què  diheu?...  Teniu  confiansa? 

Comtesa.       (Acostantse  a  la  primera  porta  esquerra.) 

Turpinet! 
Ramon.  Hi  hà  esperansa?... 

Què  penseu? 
Comtesa.  Qu'estàs  salvat. 

ESCENA  XIV 
DITS  y  TURPINET 

Comtesa.       Turpinet!... 

Turpinet.  Què?...  Què  se'm  vol? 

Comtesa.       Aniràs  a  fe  un  missatge. 

Turpinet.      No!...  No'm  moch  d'aquet  paratge: 
tinch  de  veure  surti'l  sol. 

Ramon.  No  hi  vas? 

Turpinet.  Mos  intents  esguerra. 

Comtesa.       Jo  t'ho  mano,  Turpinet. 

Turpinet.      Hi  aniré. 

Comtesa.  Per  tot  l'endret 

de  la  vall  o  de  la  serra, 
veyas  si  trobar  podràs 
clergue  ó  monjo  penitent, 
perquè  vingui  promptament. 

Ramon.  Dirigir  deus  lo  teu  pas 

prop  d'aquí,  sota'l  turó 
que'l  meteix  camí  t'hi  mena: 
l'ermità  de  Santa  Elena 
fa  allí  constant  oració. 

Comtesa.        De  son  ministeri  sant 

digas  qu'aquí's  necessita. 

Ramon.  Ves,  que  molt  prop  és  l'ermita. 

Turpinet.      Y  si'l  sol  ix  mentrestant?         ■    : 

Ramon.  No  eixirà. 

Comtesa.  i  Pel  penitent, 

sense  més  rahons! 

Turpinet.  No  piulo. 

Si  acàs  surtis,  deteniulo, 
que  torno  a  venï  corrent. 

(Se'n  va  apressurat.) 


ESCENA  XV 
LA  COMTESA  y  RAMON.  Aviat  ALDETA 

Ramon.  Demaneu  un  monjo,  mare? 

Què  espereu  d'ell? 
Comtesa.  Fer  ta  sort! 

Salvarte,  fill  del  meu  cor! 

Si  piadós  lo  cel  m'ampara, 

si  una  hora  sols  a  venir 

tarda  l'estol  cortesà, 

del  fat  que't  crida  a  regnà 

t'hauré  lograt  redimir. 
Aldeta.  (Sortint  atribulada  y  plorosa.) 

Ay,  Ramon!...  Te  deya'l  cor   . 

la  vritat,  sens  mancà  en  re. 

De  gent  noble'l  bosch  és  ple. 
Ramon.  Ja  ho  sé,  Aldeta. 

Comtesa.       (A  Aldeta.)        Aixuga'l  plor, 

que  no  estem  perduts  encara. 
Aldeta.         Teniu  medi? 
Ramon.      .  Em  salvareu? 

Comtesa.        Si  a  son  fill  en  perill  veu, 

quan  se  rendeix  una  mare? 

(Prenent  als  dos  joves  per  la  mà.) 

Vull  complir  lo  dols  anhel 

de  tots  dos... 
Ramon.  Mare!... 

Aldeta.  Perdó ! 

Comtesa.       Visca  vostre  amant  passió, 

sens  vergonya  ni  recel. 

Ditxa  immensa  us  vull  donar, 

goig  etern  y  clara  estrella: 

ara  un  monjo  a  la  capella 

vostra  unió  consagrarà. 
Ramon.  Oh  content ! 

Aldeta.  Delicte  fóra! 

De  qui  soch  us  olvideu! 
Comtesa.       Bé  ho  recordo! 
Aldeta.  j  M'espanteu 

ab  tanta  ditxa,  senyora ! 
Comtesa.        Sí,  fill,  seràs  son  espòs. 

Rabadà,  pobre,  oscurit, 

no  estavas  prou  envilit 

per  alcansà  ton  repòs. 

Que  vinga,  donchs,  la  noblesa, 

y  avergonyida's  prosterni 

davant  del  vil  contuberni 

del  príncep  y  la  pagesa. 

Sols  uns  quants  moments,  mon  Déu! 

Ton  pare,  Aldeta. 
Aldeta v         (Signant  a  la  porta  de  la  dj'eta.) 

Ve  aquí. 

ESCENA  XVI 


DITS.  JOFRE 


COMTESA. 

Jofre. 

GOMTES'A. 


Jofre. 


Aldeta. 

Ramon. 

Comtesa. 


Ramon. 

Aldeta. 

Jofre. 

Comtesa. 

Ramon. 

Comtesa. 


Jofre ! 

(Torbantse.)  No'm  culpeu  a  mi. 

No'ls  ha  dut  l'informe  meu. 

Son  comte'ls  penso  robar, 

puix  si  ton  volè  hi  consent, 

unirem  en  casament 

als  nostres  fills. 

{Dissimulant  sa  emoció.)  Es  en  va 

que  consulteu  ma  intenció, 

quan  mon  vot  teniu  segü. 

(Oh,  fortuna!...  Corres  tu 

més  que  ma  pròpia  intenció! 

Al  palau  aniràs,  filla!) 

No  mòurens  may  més  d'aquí! 

S'ha  fet  tal  ditxa  per  mi? 

Oh,  no  visch!...  Perquè  perilla 

qu'aqueixa  enemiga  gent 

nos  sorprengui,  o  tot  se  pert. 

{Mirant  per  la  finestra.) 

D'aquí  prop  són  fóra.     ; 

{Mirant.)  Es  cert. 

(Oh,  la  porta  del  torrent!) 

Déu  m'ajuda. 

Torna'l  foll. 
Ja  son  terme  veu  ma  pena! 


ESCENA  XVII 
DITS.  TURPINET.    Darrera  d' ell  un  ERMITÀ 


Turpinet.      L'ermità  de  Santa  Elena. 
Jofre.  (Goigs  avuy  rajan  a  doll!) 

Ermità.         {Sortint.) 

,  Déu  sa  pau  vos  vulgui  dà. 
Comtesa.       {Besanili  la  mà.) 

Vos  nos  dueu  mercè  tant  bona. 
Ermità.  Digueume  vos,  bona  dóna, 

què  voleu  del  ermità? 
Comtesa.       Monjo  sou? 

Ermità..  Són  patrimoni 

de  gràcia  mos  blanchs  cabells. 

Comtesa.       Unireu  a  aquets  donzells 
■a  ab  vincle  de  matrimoni. 

Ermità.         De  mon  sagrat  ministeri 
may  l'auxili's  crida  en  va. 

Jofre.  Són  fills  nostres. 

Comtesa.  Un  alta 

allí  dins  s'escau  haverhi. 

{Signant  a  la  capella.) 

Ermità.  Anemhi,  doncas. 

Aldeta.  <{Es  cert 

.  aquest  esclat  d'alegria? 

Ramon.  No  hi  creguis,  és  fantasia: 

no  hi  hà  al  món  goig  tant  complert. 

Comtesa.       Apressemnos,  qu'ab  llestesa 
deu  ser  fet. 

Ermità.  Ho  serà  en  breu. 

(Se  dirigeix  cap  a  la  porta  del  fons.) 

Comtesa.       (Prenent  de  la  mà  a  Ramon  per  seguir 
al  Ermità.) 
Ja  ets  de  remensa,  fill  meu! 

Jofre.  (Fent  lo  meteix  ab  Aldeta.) 

Filla  meva,  ja  ets  comtesa! 

Comtesa.  Pare,  entrem,  y  d'aquí  n'iscà 
la  nostra  sort  millorada. 
(Jofre  obre  de  bat  a  bat  las  portas  de  la 
capella,  y's  veu  aquesta  plena  de  cava- 
llers y  dignataris,  acompanyats  de  patges 
.  y  servidors.  Mir  Foquet  va  al  davant  por- 
tant al  costat  un  patge  que  du  la  corona 
comtal  en  una  safata  coverta  ab  un  pa- 
ny 0  rich;  los  de  ï escena  retrocedeixen 
aterrats. 


ESCENA   XVIII 

DITS.  MIR  FOQUET,  ARNAU  DE  SANT 
MARTÍ,  GUILLEM  DE  QUERALT,  GIL- 
BERT  DE  GUISSACH,  NOBLES,"  DIGNA- 
TARIS, y  SERVIDORS. 


Ramon. 

Aldeta. 

Jofre. 


} 


Oh! 


La  Cort! 

Comtesa.  Desventurada ! 

Mir.  Visca'l  nostre  Comte! 

Nobles.  Visca! 

(Mir  y  tot  ï acompanyament  surt  de  la 
capella.  Se  forma  en  l'escena  lo  següent 
quadro:  Aldeta,  plena  de  terror  y  des- 
consol, a  l'esquerra,  davant  de  la  primera 
porta;  la  Comtesa,  tenint  subjecte  a  son 
fill,  davant  de  la  taula;  Mir  Foquet  al 
mitj  sostenint  la  corona;  darrera  d'ell, 
Arnau,  Guillem  y  Gilbert;  los  demés  de 
V  acompanyament  cobrint  lo  fons,  y  prin- 
cipalment la  porta  de  la  capella;  Jofre  a 
la  dreta,  Turpihet  a  la  finestra,  V  Ermità 
en  últim  terme,  mostrant  sorpresa  y  ad- 
miració.) 

Comtesa.       Déu  m'abandona ! 

Ramon.  Un  somni  era! 

Aldeta.         Ja  no  hi  hà  per  mi  consol! 

Turpinet.      (Que  s'ha  girat  al  entrar  la  noblesa,  con- 
templantla  sense  darsen  compte,  rompent 
ara  en  crits  d'alegria  y  picant  de  mans.) 
Ah!...  La  llum!...  Ja  surt  lo  sol! 

(Signant  la  corona  que  sosté  Mir.) 
Ja  somriu  la  terra  entera! 
Espereus  que  are  ve'l  foll, 
ab  follias  y  agudesa. 
(Corra  cap  a  l'esquerra,  obra  la  caixa  y 
ab  gran  pressa  y  alegria  se  vesteix  ab  la 
caputxa  y  lo  mantó  d'escarlata  ab  casca- 
bells,  se  passa  al  bras  lo  cercle,  se  posa  la 
flauta  a  la  cintura  y  pren  lo  salteri.) 

Mir.  Pro  portant  a  la  rudesa 

del  aspre  y  negre  rostoll, 
nosaltres,  homs  de  paratge, 
barons,  comtes  y  guerrers, 
al  hereu  dels  Berenguers 
venim  a  rendí  homenatge. 

Comtesa.       Si  de  lleals  és  vostra  acció, 
la  llealtat  al  súbdit  mana 
acatar  la  soberana 
voluntat  de  son  senyor. 
Ja  en  paus  ab  vostra  llealtat, 
que  us  ne  torneu  vos  suplico. 
Lo  Comte  abdica. 

Ramon.  Sí,  abdico!     . 

Comtesa.       Acateu  sa  voluntat. 

Mir. 

turpinet. 


GOMTESA. 
TURPINET. 


Mir. 


Arnal. 
Mir. 


COMTESA. 


Aldeta. 

GOMTESA. 

Aldeta. 


No  pot  ser.    {Moviment  y  murmuri  d'as- 
sentiment en  los  nobles.) 

Ja  soch  aquí! 
(Posantse  dun  salt  en  mitj  de  l'escena, 
fent  gestos  y  contorsions.) 
Festa,  festa! 

(Saltant  y  tocant  lo  salteri.) 
(Conienintlo  ab  imperi.)   Turpinet! 
i  Es  lo  sol,  és  lo  solet, 
que  ja  ha  tornat  a  sorti! 
Callaré,  ja  qu'ho  maneu. 

(Sumís  se  fa  a  un  costat.) 
No  més  lluyta,  y  a  l'historia 
no  robeu  los  jorns  de  glòria 
que  l'infant  donarli  deu. 
Avansem,  nobles  senyors, 
y'l  signe  de  son  poder 
cenyimli. 

Moment  de  pler! 
Comte  sou.     (Prenent  la  corona,  va  a 
posaria  al  cap  de  Ramon,  que  s'abaixa 
aterrat;  la  Comtesa  deté  a  Mir  Foquet.) 
(Fingint  sumissió.)  Ja  qu'és  íorsós, 
no's  posi'l  comtal  emblema 
sobre'l  front  del  rabadà: 
trajo  digne  és  vestirà 
de  tant  preuada  diadema. 
(Prenent  a  Ramon  de  la  mà,  s'acosta  ab 
ell  a  Aldeta,  y  li  diu  baix:) 
Feslo  eixir  de  la  masia. 
Vina,  fugiràs  per  aquí. 
Tot  sol  empendrà'l  camí! 
Jo  tinch  qui  li  serà  guia.      (Se'?i  va  ab 
Ramon  per  la  primera  porta  esquerra.) 


ESCENA  XIX 

DITS,  menos  RAMON  y  ALDETA 

Jofre.  (M'espanto  de  la  meva  obra.) 

Turpinet.      (Aixecantse  y  tocant  lo  salteri.) 
Ara! 

Comtesa.  Turpinet! 

Turpinet.  No  ho  vol... 

j  Ab  lo  goig  de  veure'l  sol 
ha  perdut  lo  seny,  la  pobra! 

Mir.  Avuy  lo  coronament, 

y  demà  cap  a  ciutat, 

hont  lo  Comte  és  esperat 

ab  l'afany  més  impacient. 

Aneulo,  Comtesa,  a  dur, 

y  en  breu  serà  Comte  ungit. 
Comtesa.       (Veyent  a  Aldeta  qu  entra  per  la  porta 

dreta.) 

Vostre  Comte  us  ha  fugit! 
Aldeta.         Porta  amparo  ben  segur. 

A  aquell  Romeu  l'he  confiat 

que  ha  fet  nit  a  la  masia. 
Turpinet.     (Recordant  y  fent  un  crit.) 

Lo  Romeu! 
Aldeta.  Ja  lluny  fan  via. 

Turpinet.      Lo  Romeu!  (Dirigintse  a  Arnal.) 

Fè  me  n'heu  dat. 

Portèumel. 
Arnal.  Com? 

Turpinet.  Es  precís! 

Comtesa.       Per  què  aixís  ta  ment  s'exalta? 
Turpinet.     Es  la  figura  que'm  falta 

per  acabar  mon  tapís. 
Arnal.  L'assessí! 

Comtesa.  Què? 

Arnal.  El  fratricida! 

Comtesa.       (A  Aldeta.)  Oh,  desditxada,  què  has  fet? 
Mir.  Ell  aquí,  guardant  secret! 

Comtesa.       De  mon  fill  buscant  la  vida! 

Què  espereu?  Sortiu  aviat! 
Mir.  Frets  nos  deixa  la  sorpresa. 

Comtesa.       (Prenent  la  corona:  lo  -patge  que  la  duya 

deixa  la  safata  sobre  la  taula.) 

Us  ho  mana  la  viudesa 

d'aquell  Comte  assessinat. 
Mir.  Anem!  ( Desenvainant  l'espasa.) 

(Tots  los  nobles  desenvainan  las  espasas.) 
Comtesa.  Salveulo! 

Mir.  Ab  brau  pit! 

Comtesa.       Al  vostre  Comte,  senyors! 

(Surten  tots  los  nobles.) 
Jofre.  ;  (A  Aldeta.)  Te'l  duré. 

Comtesa.       (Cayent  sentada  prop  de  la  taula  hont 

deixa  la  corona.)         Jorn  de  dolors! 
Turpinet.     (Ab  tristesa.)  Ja  torna  a  ser  negra  nit! 

ACTE   TERCER 


La  meteixa  decoració.  —  Damunt  de  la  taula  hi  hà  la  corona. 
La  porta  del  fons  està  tancada  ab  la  clau  al  pany  per  la 
part  de  l'escena. 


ESCENA  I 


MIR  FOQUET. 


Després  ARNAL,  GUILLEM  y 
GILBERT 


Mir. 


Arnal. 


Mir. 

Guillem. 

Arnal. 


{Entrant   per    la    dreta    després  d'una 

pausa.)   Comtesa!...  Jofre!...  Són  fóra. 

Cap  nova  ha  arribat  encara. 

Solitària  la  masia! 

Signe  trist!  Senyal  infausta! 

{Entrant  per  la  dreta  seguit  de  Guillem  y 

Gilbert.)  Entrem,  que  si  se'n  té  nova, 

sens  dupte  que  aquí  la  saben. 

Porteu  novas  del  infant? 

Nosaltres  aquí'n  buscavam. 

Re'n  sabem.  Hem  fet  batuda 

per  la  banda  que'ns  tocava; 

per  caminals  y  carreras, 

per  las  alturas,  pels  marges, 

hem  rastrejat  llargament, 

sense  poder  fer  troballa 

d'un  indici  que'ns  fos  guia 

del  lloch  hont  sa  presa  amaga, 

o  del  camí  que  fa  ab  ella 

aquella  fera  malvada, 

assot  de  la  nostra  terra, 

Cain  de  sa  noble  rassa. 

GlLBERT. 

Mir. 


Arnal. 
Guillem. 


Mir. 


(A  Mir.)  Y  vosaltres? 

Ni  sospita! 
Ay,  senyors!  Ay  de  nosaltres! 
j  Ay  de  l'estulta  noblesa 
que  a  son  Comte  ja  aclamava, 
y  a  sos  ulls,  d'entre  sas  mans, 
un  traydò'ls  lo  arrebata! 
La  pàtria'ns  ne  voldrà  comptes. 
Què  respondrem  a  la  pàtria? 
Serà  ja  empresa  perduda? 
^Déu  no  haurà  ajudat  als  altres 
que  per  oposats  cantons 
a  rastrejar  se  llansavan? 
No  ho  penseu.  Ja  és  tart.  Lo  crim 
ja  és  comès.  Hora  és  de  llàgrimas, 
de  desconsol  y  d'oprobi : 
no  alimentem  esperansas. 
Es  hora,  nobles  barons 
de  la  terra  catalana, 
d'endolar  nostres  escuts, 
de  penjar  nostras  espasas, 
d'esqueixar  las  vestiduras, 
y  fugint  de  la  morada 
dels  castells,  fer  penitencia, 
que  no's  tallin  nostras  barbas, 
ni  del  foch  sentim  calor, 
ni'ns  banyem  en  aigua  clara, 
ni  montem  en  noble  poltre, 
ni  menjem  may  més  a  taula.   (Pausa.) 


ESCENA    II 


DITS.  La   COMTESA.  ALDETA 


(Sortint  per  la  dreta  ab  gran  agitació  y  tristesa) 

Comtesa.       (Als  nobles,  que  s'avansati  cap  a  n'ella  ab 
ademan  interrogatiu.) 
i  Ni  senyal  que  puga  darnos 
lo  rastre  de  sas  petjadas! 

Mir.  Ay  de  nosaltres!  ma  veu 

ara  afligida  exclamava, 
y  ;ay  de  vos,  també,  Comtesa, 
que  vos  sou  la  més  culpada! 

Comtesa.       <jUs  doneu  ja  per  vensuts, 

o  és  que  ja  l'empresa  us  cansa? 

,jY  veniu  a  trèurem  culpas, 

o  a  buscà'l  repòs  que  us  falta? 

Mir. 

Senyora... 

Arnal. 

Es  cert. 

Guillem. 

Buscant  novas 

del  infant  aquí  arribavam. 

Arnal. 

Altre  cop  boscos  y  serras 

correrem. 

Comtesa. 

Donchs  sens  tardansa 

surtiu. 

Mir. 

Y  pregueu,  senyora, 

perquè  ab  nova  afortunada 

tornem...  (Ay,  que  no  ho  espero! ) 

Arnal. 

A  reveure. 

Mir. 

Amichs,  en  marxa. 

(Se'n  van  per  la  dreta.) 

ESCENA  III 


LA  COMTESA.   ALDETA 


Comtesa.       No'l  veuré  més! 

Aldeta.  Ja  sens  dupte 

lluny  d'aquí '1  Romeu  l'amaga. 

Comtesa.       Ja'l  té  en  sas  urpas  la  fera, 
ja'l  tendre  pit  li  desgarra. 

Aldeta.         Oh,  perdó,  perdó,  senyora! 
Jo  de  tot  só  la  culpable. 

Comtesa.       Tu  d'aquell  Romeu,  Aldeta, 
los  vils  intents  ignoravas. 

Aldeta.         Jo  li  donava  l'almoyna, 
jo  aculliment  li  buscava. 
No  confieu  en  la  noblesa? 

Comtesa.       No'm  queda  cap  esperansa. 

Aldeta.         (Plora;  la  Comtesa  la  reb  en  sos  brassos; 
en  aquest  punt  se  sent  dintre  lo  salte?~i  de 
Turpinet;  Aldeta  aixeca'l  cap  y  corre  a 
la  finestra  esperansada;  la  Comtesa,  som- 
rient, no's  mou  de  son  lloch.) 
Sentiu?  Es  lo  foll  que  arriba. 
També  pel  bosch  rastrejava, 
y  potsè'ns  du  alguna  nova. 

Comtesa.       Joventut  sempre  confiada! 

ESCENA   IV 


DITS.  TURPINET  ab  lo  salteri 


TüRPINET. 

Aldeta. 
turpinet. 

Aldeta. 

TüRPINET. 
COMTESA. 

turpinet. 

Aldeta. 

Comtesa. 


turpinet. 

Aldeta. 
Comtesa. 
turpinet. 
Comtesa. 


(Surt  per  la  dreta,  en  son  irajo  habitual, 
rient  y  fent  salts  y  contorsions.) 
jGallarets  y  banderel-las 
y  crits  de  víctor  enlayre! 
Saps  ja? 

Visca  en  Turpinet! 
Viscaaa!... 

Què  és,  digas,  què  passa? 
Ja  l'he  cassat. 
(Vivament.)     Què? 

Ja'l  porto. 
Diu  que'l  porta! 

Oh,  Verge  santa! 
(Agafant  a  Turpinet  pel  bras.) 
Viu? 

Vivet  com  una  tenca 
quan  del  riu  la  treu  la  xarxa. 
Veyeu  com  Déu  no  abandona? 
Ahont  és? 

Puja. 

Gracias,  gracias! 
(Corrent  cap  a  la  porta  de  la  dreta.) 
Fill  meu !     (En  aquest  punt  apareix  a  la 
porta'l  Romeu;  la  Comtesa  retrocedeix 
horror it^ada.) 
Oh! 


ESCENA  V 


DITS.  Lo  ROMEU 


(Se  queda  al  peu  de  la  porta,  sumís  y  ab  lo  cap  baix, 
demostrant  fonda  y  viva  agitació.) 

Aldeta.  El  Romeu! 

Romeu.  Comtesa... 

Comtesa.       (Refentse,  corre  cap  al  Roman;  li  agafa 
las  mans  y  las  hi  examina  ràpidament.) 
Ja  l'heu  mort?  «iEn  quinas  aiguas 
heu  sumergit  lo  seu  cos? 

Romeu. 


COMTESA. 

Romeu. 

Comtesa. 
Romeu. 


Aldeta.         Oh  malvat! 

Turpinet.  No'ns  turbeu  ara. 

Tenim  d'acabà '1  tapís: 
és  la  figura  que'm  falta. 
Aneu  a  dí  a  la  noblesa 
que  ja'l  tinch,  que  ja  en  va's  cansa. 
(Acostantse  al  teler.) 
jEy,  vos,  l'assessí,  acosteuvos, 
que  comensarem  la  tasca!      (Se  posa  a 
fer  com  qui  broda  ab  gran  pressa,  donant 
punts  desordenats  y  barrejant  fils  y  sedàs.) 
(Sortint  de  la  co?ifusió  que  li  ha  produhit 
la  presencia  de  la  Comtesa.) 
Vulgueume  escoltar,  senyora. 
Sols  espero  una  paraula. 
La  diré.  Està  del  infant 
la  vida  segura  y  salva. 
Serà  cert? 

Jo  vos  ho  juro 
per  la  salut  de  mon  ànima. 
Sagrat  dipòsit  me'n  feya 
la  donzella,  no  fa  gayre. 
No  temeu!  Lo  cel  volia 
(son  perdó  potsè  anunciantme) 
qu'amparo  sigues  del  fill 
qui  assessí  va  ser  del  pare. 

Turpinet.     Assessí,  poseus  del  modo 

que  per  donà'l  cop  estavau. 

Romeu.  No  temeu,  doncas,  senyora: 

lloch  segü  al  infant  ampara. 
Ell  meteix,  coneixedor 
de  tota  aquesta  encontrada, 
m'ha  mostrat  l'amagatall 
que  de  tot  perill  lo  guarda. 
Jo  us  lo  tinch  segú. 

Comtesa.  Tornèumel! 

Romeu.  No  us  puch  inspirar  confiansa! 

Comtesa.        ;  Confiansa  vos,  l'inhumà 
sol  autor  de  ma  desgracia! 
Per  guanyar  una  corona 
d'un  germà  la  sanch  vessavau: 
la  del  nebot  vessareu, 
si  podeu,  per  conservaria. 

Romeu.  Ma  corona  ja  és  a  trossos, 

Comtesa:  ja  no  se'n  parla. 

Comtesa.       No  sou  Comte? 

Romeu.  Só  un  romeu 

que  camina  a  Terra  Santa. 
Catorze  anys  he  dut  corona, 
sense  que  un  moment  l'ayrada 
mà  del  Déu  de  la  justícia 
hagi  parat  d'assotarme. 
No  he  lograt  pau  per  mas  terras, 
ni  victorià  per  mas  armas, 
ni  afecte  de  mos  vassalls, 
ni  favor  de  gent  cristiana. 
Presonè  he  sigut  de  moros, 
y  ferit  de  cimitarra, 
y  a  la  fi  desacatat 
per  mos  homes  de  paratge. 
De  Castella  vinch,  Comtesa, 
hont  a  judici'm  cridavan; 
vensut  torno  y  sens  corona, 
condemnat  a  eterna  infàmia, 
sens  més  nom  que'l  de  traidor, 
ni  més  feude  ni  més  pàtria 
que  la  terra  que  trepitja 
ma  fugitiva  petjada. 

Comtesa.       Ja  comprench  de  la  noblesa 
l'invencible  pertinacia. 

Romeu.  L'etzar  que  aquí  m'ha  portat 

és  de  Déu  la  mà  aplacada, 
que  perdó  clamarme  deixa 
prosternat  a  vostras  plantas.  (Va  a  age- 
?iolla?se;  ho  veu  Turpinet,  que  fins  ara 
ha  estat  brodant  ab  gran  delit,  y  corre  a 
detenirlo,  no  acabant  de  deixarlo  age- 
nollar.) 

No,  no!  Vos  estavau  dret, 
y  enlayre'l  punyal  alsavau.   (Lo  Romeu 
se  queda  dret  y  confós  demostrant  lo  tor- 
ment  que  li  causan  las  interrupcions  de 
Turpinet.  Aquest  s'entoma  a  brodar.) 
(Pensativa.)  Vacant  està'l  comtal  soli? 
Sí,  y  al  vostre  fill  reclama. 
^Què's  proposan  aquets  nobles 
que  a  nit  allí  conspiravan 
y  ara  corrent  bosch  y  serra, 
per  trobarlo  no  descansan? 
De  son  dret  privarlo  intentan? 
Cautiveri  o  mort  li  traman? 

Comtesa.       Volen  coronarlo  Comte. 
Mort  en  vida  li  preparan. 
Jo  vull  servarli  la  glòria 


Turpinet. 


Comtesa. 
Romeu. 

d'aquesta  vida  ignorada. 

Romeu.  Oh  tendre  y  santa  ambició! 

Nosaltres  sabem  bé  massa 
que'-l  poder  no  és  pas  la  ditxa. 
Ma  ajuda  us  és  necessària. 
Jo  us  ajudaré  a  sustrèurel. 

Aldeta.         (A  la  Co?ntesa.) 

Podem  crèurel:  són  honradas 
sas  intencions. 

Comtesa.  No,  filla, 

que  fou  traidó  una  vegada. 

Romeu.  Oh,  vos  me  creyeu,  donzella! 

Vull  besar  las  vostras  plantas.      (S'age- 
nolla ab  agrahiment  davant  d' Aldeta.) 

Turpinet.      (Corrent  a  aixecarlo.) 

Oh,  no,  no!  No  heu  d'està  aixís:, 
de  genolls  hi  estava  l'altre. 

Romeu.  Per  favor! 

Comtesa.  Surt,  Turpinet ! 

Turpinet.      Oh! 

Comtesa.  Al  moment! 

Aldeta.  Feu  lo  que  us  mana. 

(L'empeny  fins  a  la  primera  porta  es- 
.  querra.) 


ESCENA   VI 
La  COMTESA,  lo  ROMEU  y  ALDETA 


Romeu.  Vaig...   (Dirigintse  a  la  porta  dreta,  la 

Comtesa  lo  deté.) 

Comtesa.  No! 

Romeu.  Encar  que  sens  perill, 

potser  ma  presencia  anyora. 

Comtesa.       Vostra  vida  m'és  penyora 
de  la  vida  del  meu  fill. 
Escolteu  mon  pensament, 
perquè  si  ara  me'n  hi  anava, 
lo  camí  als  nobles  mostrava 
per  descobrirlo  al  moment: 
continch  sospitas  y  afany 
y  del  cor  apago'l  crit 
que'm  diu  que  lo  que  m'heu  dit 
pot  encara  sè  un  engany. 

Aldeta. 

Romeu. 

Comtesa. 


Aldeta. 

Romeu. 

Comtesa. 


Jofre. 

Aldeta. 


n\  , 


Quan  la  nit  serà  arribada, 
ahont  és  mon  fill  me  dureu: 
si  viu  allí  me'l  mostreu, 
cegament  creuré  confiada 
qu'és  honrat  lo  vostre  intent, 
que  us  porta  un  fat  misteriós 
perquè  amparo  tingui  en  vos 
qui  per  vos  perdé'l  content. 
Segü  està  fins  a  la  nit? 
Y  en  tal  dupte  esteu  encara? 
Salvat  lo  tinch  per  sa  mare. 
Oh!  Si  puch  pèndrelslo  ara 
no  me'l  trobaran  may  més. 

(Trucan  a  la  porta  del  fons.) 
Trucan. 

Es  a  aquesta  porta 
Nobles  seran  ja  cansats, 
que  tornan  desconhortats 
ab  tota  esperansa  morta. 
Fingiment  y  fort  sagell 
de  silenci  imposems  ara. 
(Dintre,  trucant.) 
Aldeta! 

Es  veu  de  mon  pare. 
(Va  a  la  porta,  gira  la  clau  y  mitj  obra; 
més  al  mirar  a  dins,  no  acaba  de  obrir  y 
corra   cap   a  la   Comtesa,  exclamant  ab 
pesar:) 

Ay,  senyora,  torna  ab  ell! 
(La  porta  del  fons  s'acaba  d'obrir  del  tot 
y's  presenta  Jofre  ab  aire  victoriós,  duent 
a  Ramon  de  la  mà.) 


ESCENA  VII 
DITS,  JOFRE  y  ROMEU 


Jofre.  (A  Aldeta.)  T'he  promès  que  te'l  duria. 

Ramon.  Mare,  per  què'm  feu  vení? 

Cap  perill  era  per  mi 

del  Romeu  la  companyia; 

ab  tal  amor  m'ha  rebut, 

que  tot  mon  terror  desterra, 
3       y  per  pujar  l'aspra  serra 

sempre  en  sos  brassos  m'ha  dut. 

Comtesa.       Ets  tu  qui  l'ha  fet  tornà? 
Jofre.  La  vostra  pena  veyent. 

Comtesa.        Déu  te  pagui...  al  menys  l'intent. 
Jofre.  (Llargament  me'l  pagarà.) 

Ramon.  Ja  són  fóra? 

(Després  d'haver  registrat  a  son  entorn .  / 
Comtesa.  Sens  tardansa 

tornaran! 
Aldeta.  Per  què  has  vingut? 

Comtesa.       Altre  cop  me'l  veig  perdut! 
Romeu.  Encara  resta  esperansa. 

Que  torni'l  donzell  ab  mi: 

jo  us  lo  tornaré  a  amagà. 
Jofre.  (Avansant  per  oposarshi  y  prenent  a  Ra- 

mon pel  bras.J 

No! 
Romeu.  (Ab  goig  perquè  al  fi  la  Comtesa  li  fa 

confiansa.)  Creyeume,  es  salvarà! 
Ramon.  (Se  sent  clamor  de  veus  lluny.  Aturantse 

al  punt  d'anar  a  sortir  ab  lo  Romeu.) 

Sentiu?  Venen! 
Comtesa.  Ja  és  tart! 

Romeu.  (Ab  dolor.)  Sí! 

(Jofre  somriu  satisfet.) 
Aldeta.         (Corrent  a  la  finestra.) 

Són  ells! 

(Lo  clamor  se  va  acostant.} 
Comtesa.  Oh,  fill  del  meu  cor! 

Ramon.  (A  la  finestra.) 

Són  los  homes  de  paratge! 
Jofre.  Ja  han  rebut  lo  meu  missatge. 

Romeu.  (Ab  desesperació  al  veure  perdut  son  bon 

intent.)  Es  ma  sort,  ma  negra  sort! 
Ramon.  Ja  prop  son  clamor  se  sent. 

Comtesa.        No  són  encara  aquí  dalt! 

Correu  a  tancà'l  portal! 
Aldeta.         Las  dos  portas  del  torrent... 

(Jofre  ho's  mou;  lo  Romeu  sén  va  per  la 

dreta,  Ramon  pel  fons,   Aldeta  per  la. 

primera  porta  esquerra.) 
Comtesa.       Si'l  desfet  de  son  flagell 

a  hostilisarnos  los  guia, 

han  d'assaltar  la  masia 

com  si  d'alarbs  fos  castell. 
Ramon.  (Tornant  pel  fons  ab  una  clau,  que  dona 

a  la  Comtesa.) 

No  entraran  en  la  capella. 

(El  Romeu  torna  per  la  dreta  també  ab 
una  clau  grossa,  que  la  Comtesa  pren 
igualment. ) 

Aldeta.         Pel  porxo  no  entraran  pas. 

Comtesa.       Jofre,  tu'l  defensaràs, 

si  a  ton  hoste  s'atropella. 
(Tots  forman  grupo,  escoltant  a  la  vora 
de  la  finestra,  en  aquest  ordre :  primer  lo 
Romeu,  després  la  Comtesa  y  Ramon 
enllassats;  en  tercer  lloch,  mes  cap  a  la 
esquerra,  Jofre.  Surt  Aldeta  per  ta  pri- 
mera porta  esquerra  ab  una  clau,  quepren 
la  Comtesa,  juntantla  ab  las  demés.) 

Aldeta.  Presoners  som  aquí  dins. 

La  masia  està  sitiada. 
La  tenen  tota  voltada 
com  castell  de  serrahins. 

Romeu.  (Atrevintse  ja  a  mirar  per  la  finestra, 

encara  que  ab  cautela.) 
Es  cert.  Son  despit  moderan, 
y  en  l'arboleda  acampats, 
pacífichs  y  reposats, 
que  us  rendiu  de  grat  esperan. 

Jofre.  Bé  fan,  perquè  és  cas  segur. 

Comtesa.        Déu,  en  tant,  nos  darà  trassa 
de  fugir. 

Romeu.  Què  veig! 

Ramon.  Què  passa?' 

Romeu.  S'enfila  un  home  pel  mur 

per  guanyà  aquesta  finestra. 

Comtesa.        Ta  casa  van  a  assaltar, 

Jofre.  Abaix  lo  pots  tornar, 

tu  qu'en  l'arch  tens  la  mà  destre. 

(Despenjant  la  ballesta  y  la  bossa  de  daus 

y  oferintlas  a  Jofre.) 

Té. 

Jofre.  Es  un  noble...  Car,  potsè, 

lo  ferirlo'm  costaria. 

Comtesa.       Te  repta  la  cobardia? 

Romeu.  (Prenent  la  ballesta  y  la  bossa.) 

Porteu!...  Jo  li  tiraré.  (oArmala  ballesta.) 

Ramon.  (Mirant  per  la  finestra.) 

Ja  és  aquí! 

Romeu.  Resteu  en  pau: 

no  posarà  a  dintre'l  peu. 
(Se  fa  enrera  y  apunta  a  la  finestra.  En 
lo  march  d'aquesta  hi  apareix  Mir  Fo- 
quet;  no  du  cap  arma.) 

ESCENA  VIII 
DITS.  MIR  FOQUET 

Mir.  Berenguer  Ramon,  tireu! 

Ja  mon  pit  espera'l  dau. 
{Se  queda  dret  sobre' l  pedrís  de  la  fines- 
tra; lo  Romeu,  que  anava  a  dispararia, 
s'atura   confós  al  sentirse  anomenar  y 
baixa  la  ballesta.  Moment  curt  de  pausa. 
Mir  salta  a  l'escena.) 
Cap  recel  lo  morí'm  dona 
sent  per  causa  tant  preuada... 
Més,  ay  de  vos!  si  sagrada 
no  us  seria  ma  persona. 

Comtesa.       Avanseu,  Mir,  sens  temor. 

Mir.  Comanda  honrosa  duhent, 

soch,  senyora,  parlament 
d'aqueix  estol  sitiador, 
que  per  lleal  us  empresona, 
que  no  vol  fervos  cap  dany, 
que  us  sitia,  cas  estrany! 
per  darvos  una  corona. 

Comtesa.       Què  voleu? 

Mir.  Que  terme's  do 

a  l'oprovi  y  vilipendi, 
a  aquest  roig  y  viu  incendi 
de  vergonya  y  de  baldó, 
i  Vos,  la  filla  del  guerrer 
conquistador  de  Sicilià, 
gala  y  pro  de  la  familia 
del  vell  comte  Berenguer, 
a  tant  vil  estat  caiguda! 
A  nit  per  villana  gent 
us  privavau  del  sustent, 
insultada  y  abatuda. 
Avuy,  fent  l'afront  més  gros, 
pacte  ab  vos  ha  sagellat 
de  concòrdia  y  amistat 
l'assessí  del  vostre  espòs, 
i  Mireu  si  més  trista  escena 
pot  ferí'l  cor  d'un  fael, 
si  un  doló  hi  hà  més  crudel 
com  aquet  que'l  pit  m'omplena! 
La  noblesa,  abaix,  menyspreada, 

amich  vostre'l  criminal 

y  la  corona  comptal 

allí  sobre  abandonada. 
Comtesa.        Preneula:  llansada  resta 

per  qui  la  vulga  cenyi. 
Mir.  La  té  de  treure  d'aquí 

lo  vostre  fill  en  sa  testa. 

Contra  l'assessí's  va  alsar 

la  noblesa  catalana, 

y  allà,  en  terra  castellana, 

camp  y  jutges  los  van  dar. 

Guanyadò'l  dret  ne  sortí, 

y  ab  sa  llansa'l  de  Cardona 

arrebassà  la  corona 

del  vil  front  del  assessí.     (Treyentse  un 

pergamí  que  du  al  çïntüron.) 

Mireu.  Lletras  us  escriu 

lo  bon  Comte  de  Castella, 

hont  sa  mà  afirma  y  sagella 

tot  lo  que  mon  llavi  us  diu. 

Rebeulas. 
Ramon.  (Refusant  lo  pergamí.) 

No. 
Mir.  ,j  Quedaran 

sens  resposta?... 
Ramon.  Què  hi  diria? 

Mir.  Mireu,  senyor,  que  seria 

per  Castella  ofensa  gran. 

Rebeulas. 
Ramon.  No. 

Comtesa.       (Prenent  lo  pergamí.) 

Mancament 

fóra,  és  cert,  al  de  Castella. 

Lletras  que  un  Comte  sagella 

s'han  de  rebre  dignament. 

Espereu,  que  la  resposta 

vos  al  missatger  dureu. 
Mir.  Al  bon  seny  per  fi  torneu. 

Jofre.  (A  Mir.)  Mentrestant,  sereu  mon  hoste. 

Comtesa.       (Al  Romeu.) 

Vos,  a  qui'l  vell  Comte,  autor 

dels  Usatges  ab  dret  fi, 

sos  llibres  us  feya  obri 

buscant  digne  successor, 

la  resposta'ns  escriureu. 
Romeu.  Per  quant  me  volgueu  manar 

soch  un  esclau  vostre. 

COMTESA. 

Ramon. 


COMTESA. 


Mm. 

Aldeta. 
Ramon. 


Mir. 
Jofre. 


Mir. 


Ramon. 

Mir. 

Ramon. 


Aldeta. 
Jofhe. 


COMTESA. 


Entreu. 
(Aturant  a  la  Comtesa.) 
Mare,  ,jquè  li  voleu  dir 
a  n'el  comte  de  Castella? 
(Prenent  la  mà  de  Ramon  y  la  d' Aldeta.) 
Res,  fills,  que  puga  l'estrella 
del  vostre  amor  obscurir. 
Anem.     (Entra  per  la  sego?ia  porta  es- 
querra; darrera   d'ella  entra'l  Romeu; 
la  Comtesa   sendú   las  tres   claus  de   la 
masia.) 

Què  he  sentit?...  (Detenint a Ratnon,  que 
després  d' estreny  e  somrient  la  mà  d1  Aldeta 
va  per  seguir  a  sa  mare.) 
Senyor! 
Aquesta  és  la  vostra  aymada? 
( Avergonyida . ) 
No! 

<;Per  què  ruboritzada 
li  negas  lo  nostre  amor? 
Nos  aymem;  nos  hem  jurat 
constant  y  dols  captiven, 
y  no  hi  ha  regne  ni  imperi 
que'm  treguin  del  seu  costat. 
No  és  possible! 
( Adelantantse  ab  vivesa.) 

Perquè?  (Després  d' ha- 
verli  escapat  aquesta  paraula  s  conté  y  fa 
enrera  somrient.) 

No! 
Vos,  amor  tant  envilit! 
Desterreu  del  noble  pit 
tant  deshonrosa  passió. 
La  voleu  per  vos,  ja  ho  sé! 
Jo! 

Temps  ha  que  aixís  m'ho  creya; 
temps  ha  que  allà  baix  us  veya 
codiciantme  lo  meu  bé. 
Sí!  Per  vos  de  gelosia 
en  foch  viu  me  consumeixo... 
Y  us  tinch  odi!  Us  aborreixo! 
Si  pogués,  us  mataria! 
Ramon... 
{Ab  satisfacció.) 

(L'estima  ab  deliri. 
No  podrà  viure  sens  ella.) 
(Apareixent  a  la  segona  porta  esquerra.) 

Fill,  no  veus?  Al  de  Castella 

dem  resposta. 
Ramon.  Quin  martiri! 

(A  Aldeta.J  No  vull  que  li  parlis  ara. 
Aldeta.  No  hi  parlaré. 

Ramon.  T'ho  prohibeixo. 

Anem,  mare. 

(A  Mir.)        Us  aborreixo  ! 

(A  Aldeta.)  No  li  parlis!  Anem,  mare. 

(Sé'n   va   ab  la   Comtesa  per.  la  segona 

porta  esquerra.) 


ESCENA    IX 
JOFRE,  MIR  FOQUET  y  ALDETA 


Jofre. 


Mir. 

Jofre. 

Mir. 

Jofre. 


Mir. 
Jofre. 

Mir. 


Si  a  la  llar  us  plau  fer  foch, 
o  us  vindrà  bé  algun  sustent, 
jo  us  serviré  diligent, 
honra  fent  a  qui  a  aquest  Uoch 
honra  du. 

Millor  servey 
de  tu  espero. 

Si  està  en  mi... 
Vull  sorti  un  moment  d'aquí. 
No  pot  ser.  Tots  sens  remey 
som  captius  a  la  masia. 
Las  tres  portas  són  tancadas 
y  las  tinch  tant  ben  ferradas 
que  ningú  las  forsaria. 
La  Comtesa'n  té  las  claus. 
Vull,  ab  tot,  parlà  ab  ma  gent. 
Ves,  per  cumpli  aqueix  intent, 
quin  medi  a  trobar  t'escaus. 
Un  finestral  abaix  tinch 
que,  encara  qu'ab  forta  reixa, 
parlà  ab  los  de  fóra  us  deixa 
fàcilment. 

Seguinte  vinch. 


(Se'n  van  per  la  dreta.) 

ESCENA  X 

,      ALDETA 

Aldeta.         ^Quina  fi  tindrà,  Déu  meu, 
aquesta  lluyta  afanyosa? 
,;Tinch  de  viure  ab  ell,  ditxosa, 
o  mori  sens  l'amor  seu? 
Dos  camins  veu  desd'aquí, 
mon  pensament  desficiós, 
y,  espantat  davant  dels  dos, 
no  gosa  a  pendre  camí. 
;Ay,  repòs;  ay,  goig  perdut 
y  esperansa  infortunada! 

(Fixantse  en  la  corona.} 
jAy,  corona  malhaurada, 
qu'enhoramala  has  vingut! 
Ple  està'l  món  de  gent  febrosa 
per  ton  brill  y  ta  grandesa; 
ple  de  somnis  d'altivesa, 
ple  d'intriga  tenebrosa, 
y  fugint  dels  que  alenats 
eternament  fas  glatí, 
jhas  vingut  a  parà  aquí, 
hont  fas  a  tots  desgraciats ! 

(S'asseu  a  la  dreta  de  la  taula.) 
Quin  cansament!...  No  puch  més. 
A  nit  la  revelació 
d'en  Ramon  ja  fou  rahó 
perquè  mos  ulls  no  acluqués... 
Avuy  la  llarga  cadena 
de  tant  dolorós  esglay...       (Dormintse .) 
Deixarte,  Ramon!...  No...  May... 
Me...  mataria...  la  pena... 

(Se  queda  dormida.} 


ESCENA  XI 

ALDETA  dormida.  JOFRE  per  la  dreta 

Jofre.  Tots  perduts  corren  per  qui, 

buscant  carreras  esgarriadas. 
Jo  só'l  sol  qu'ab  fera  ullada 
veig  lo  terme  del  camí. 

Lo  Comte,  Comte  serà, 

perquè  així  ho  vol  la  noblesa; 

ma  filla...  serà  Comtesa, 

perquè  així'l  Comte  ho  voldrà. 

Filla,  dorm.  jOh  ser  diví, 

cor  senzill,  que  re  ambiciona! 

i  Té  al  costat  una  corona 

y  s'ha  pogut  adormi! 

Jo  te  la  vetllo.  Dorm,  filla! 

Es  aquí!...  La  veig...  la  toco... 

y'm  desvanesch,  y  m'aloco... 

Oh,  qu'és  hermosa!...  Com  brilla! 

Tu  ets  poder,  glòria,  valor; 

aprop  teu  s'aplegan  nobles, 

exèrcits,  castells  y  pobles, 

per  buscar  ton  resplandor; 

y  al  vèuret  enlaire  alsada, 

a  tots  a  humiliarse  obligas, 

lo  meteix  qu'un  camp  d'espigas 

quan  passa  la  marinada. 

Es  per  tu,  filla!...  Aquí  ve, 

de  ta  sort  brillant  estrella. 

Que  poch  falta  per  ser  d'ella! 

Qu'aprop  de  son  cap  la  té! 

Poder  vèureli  cenyida!... 

(Mirant  al  entorn.) 

Si  gosés...  (Torna  a  mirar.) 

Sols  un  moment...    (Torna  a 

mirar;  després  dupta  per  agafar  la  co- 
rona, la  pren  al  fi,  y  ab  mà  tremolosa  la 

posa  al  cap  d' Aldeta.) 

i  Oh  front  pur  y  resplandent, 

la  duràs  tota  la  vida!  (Aixís  ab  veu  molt 

baixa  y  alegria  continguda.) 
Aldeta.         (Despertantse .) 

Ay!...       (Se  treu  la  corona,   deixant  la 

sobre  la  taula.) 
Jofre.  Aldeta. 

Aldeta.  M'abandona 

somni  dols  y  regalat. 

<;Per  què  me  l'haveu  trencat 

ab  lo  pes  d'eixa  corona? 
Jofre.  Millor  somni't  darà  en  breu, 

quan  l'arribis  a  cenyí. 
Aldeta.  (Espantada.) 

Jo,  cenyiria,  pare! 
Jofre.  Sí: 

aquest  era  l'anhel  meu. 

Aldeta.  La  passió  us  torna  dement. 

Jofre.  Dement,  y  ja  toco  a  port! 

Aldeta.  Ni  aqueixa  és  la  meva  sort, 

ni  ambició  mon  cor  ne  sent. 

Jofre.  Donchs  té  de  se,  Aldeta. 

Aldeta.  No! 

Jofre.  Sí!  Té  de  ser,  perquè  encara 

que  ton  cor  senzill,  per  ara 
no'n  senti  cap  ambició, 
de  l'estigma  qu'al  front  dus 
sentiràs  un  jorn  l'ofensa, 
perquè  ets  filla  de  remensa 
y  estàs  subjecta  al  mal  ús; 
tindràs  fills,  Aldeta  meva, 
y  quan  esclaus  té'ls  veurias, 
sa  vergonya  plorarias, 
com  jo  plorava  la  teva. 

Aldeta.         No  pot  ser. 

Jofre.  Cobra  altivesa, 

y  a  la  llum  alsa  ton  front, 
que  si  Comte  és  en  Ramon, 
tu  tens  de  ser  la  Comtesa. 


ESCENA  XII 

DITS  y  TURPINET,  que  ha  sortit  per  la  primera 
porta  esquerra  a  temps  per  sentir  l últim  vers  de  l'es- 
cena  anterior. 


turpinet. 
Jofre. 

Aldeta. 
Turpinet. 


Jofre. 
Turpinet. 


La  Comtesa?  Ben  pensat! 

(Sobrecullit.) 

Turpinet! 

Ho  ha  sentit! 
Bona!...  Bé!...  Bon  acudit!... 
Ji,  ji,  jü...  Bé!...  M'ha  agradat! 
Jo  us  dich  que  us  anirà  bé. 
Però  hi  vull  part. 
(Agafantlo  pel  bras  ab  ira.) 

Poch  a  poch!... 
Re,  re,  re!...  Vull  sè  a  n'el  joch, 
o  si  no  us  descobriré. 
Si  ara  entressin  cortesans 
comensariam. 

Jofre.  No! 

Turpinet.  Sí. 

Los  fariam  divertí. 
Són  los  usos  palacians. 

{Cridant  grotescament.) 
Senyors!... 

(Acostantse  a  la  finestra.) 
i  Nobles  cavallers, 
no  tardeu,  pujeu  al  punt! 
No  pujan. 

{Mirant  per  la  porta  de  la  dreta.) 
Ah,  ja'n  veig  un! 
Aldeta.  Ho  dirà! 

Jofre.  (A  Turpinet  ab  ansietat  e  imperi:) 

No'n  parlis  més! 


ESCENA   XIII 

DITS  y  MIR  FOQUET 


Turpinet. 

Mir. 

Turpinet. 

Jofre. 

Turpinet. 


Mir. 


Turpinet. 


Jofre. 

Turpinet. 


Mireu! 

Qu'és? 

Una  agudesa 
que  us  farà  esclatar  de  riure. 
Turpinet! 
{Parant  la  mà.) 

Val  una  lliura 
d'or. 

{Que  havent  vist  l'ansietat  d'en  Jofre  y 
d' Aldeta  vol  saber  quin  jnisteri  enclou,  se 
treu  una  moneda  y  li  tira  enlayre.) 

Té. 
{Cullint  la  moneda  enlayre.) 

Gracias.     {Pren  a  Aldeta  de  la 
mà  y  la  presenta  enfàticament.) 

La  Comtesa.      {oAldeta, 
avergonyida,  lluyta  per  desferse  de  Tur- 
pinet.) 
(e/í  Mir.) 
Follias  sevas... 

Ah,  no! 
Tots  dos  sols  lo  plan  ne  feyau. 
—  Serà  Comtesa,  —  li  deyau. 
M'ha  agradat  y  he  dit: — Jo  hi  só! — 

Jofre. 

Aldeta. 

Mir. 


Aldeta. 

TüRPINET. 


x\h,  tot  ho  entench! 

No  ho  cregau. 
Quin  afront! 

Boja  osadia! 
Per  çò  has  obert  la  masia 
als  missatgers  del  palau. 
La  vergonya'l  rostre'm  crema 

(Se'n  va  per  la  dreta.) 
(Fent  saltar  la  moneda.) 
Ja  comensem  a  pescar. 
Ja  us  podeu  tots  preparar, 
que  las  bossas  haig  d'esprema. 
La  vaig  a  enterrar,  j  Correm, 
que'l  dinè  ab  l'ayre  s'esbrava! 
Ja  hi  'via  temps  que  no'n  tocava! 
(<=A  Jofre.)  Ey!  Després  ja  partirem. 
(Se'n  va  dant  voltas  a  la  moneda  per  la 
primera  porta  esquerra.) 


ESCENA  XIV 

JOFRE  y  MIR  FOQUET 

Jofre.  (qA  Mir,  que  se'l  mira  ab  enuig.) 

D'aquest  foll  haveu  fet  cas? 

Mir.  No's  d'ell  sol:  és  qu'ell  agita 

recorts,  y  neix  la  sospita 
de  lo  que  tramant  estàs. 
Y  penso  més,  y  creixent 
la  sospita's  fa  certesa. 
jTa  filla  vols  fer  Comtesa, 
miserable  descendent 
de  nissaga  vil  y  abjecta! 

Jofre.  Oh,  calleu! 

Mir.  (iCom  has  gosat, 

tu,  en  Tescoria  sepultat 
y  a  la  servitut  subjecte, 
oblidant  lley  y  costum, 
a  enlayrà  aqueixa  mirada 
que,  a  tenebras  condemnada, 
may  pot  veure  un  raig  de  llum? 

Jofre.  Oh,  senyor,  calleu!  Calleu! 

Mir.  Pensa  qui  ets. 

Jofre.  Calleu,  he  dit, 

perquè  en  lo  fons  de  mon  pit 


82  Lo  Rabadà 


tot  mon  coratge  enceneu. 
Qui  soch  jo?...  No  sou  vos  tant. 
Tinch  un  cor...  que  al  cel  acusa, 
y  una  sanch  que  bull  y  abrusa 
com  las  flamas  d'un  volcàn. 
Sí!  Ja  ho  dich  sense  recel: 
he  escomès  l'irada  empresa 
de  fè  a  ma  filla  Comtesa. 
Mireu  si  és  valent  anhel! 
Us  sorprèn,  potsè  us  espanta! 
També  jo,  quan  acotat 
sobre'l  camp  aixut  e  ingrat, 
sentí  un  jorn,  d'ambició  tanta, 
naixe  aquí'l  primer  instint, 
y  tremolava  de  por 
com  si  un  crim  estès  urdint. 
Després,  no!...  Després  creixia 
mon  afany,  y'l  pensament 
de  lograrlo  en  tot  moment 
m'agitava  y  perseguia. 
Jo  la  veya,  l'abjecció 
que  vos  me  retrèyau  ara; 
però  una  veu  forta  y  clara 
me  deya:  «No't  vencis,  no! 
Veyas  si  a  ton  terme  tocas! 
<;Tu,  Jofre,  tu  desmayar, 
tu  que  fas  fructificar 
las  entranyas  de  las  rocas? 
Avant,  doncas,  bé  vaig  dir; 
y  com  l'empresa  més  ruda, 
si  un  home  l'ha  concebuda, 
ja  la  mereix  conseguir, 
vaig  llansarme  sense  pó, 
sol...  tot  sol!...  sense  ningú.. 
Y  ara  ja  n'estich  segú. 
Jo  ho  he  fet.  Mireu  qui  só! 

ESCENA  XV 


COMTESA. 

Mir. 

COMTESA. 

Mir. 

COMTESA. 


Mir. 

COMTESA. 


Mir. 
Aldeta. 


Ramon. 
Jofre. 


Mir. 


COMTESA. 

Mir. 


Ramon. 

Aldeta. 


DITS,  LA  COMTESA  y  ALDETA. 
Després  RAMON 


(Surt  la  Comtesa  per  la  segona  porta 
esquerra  ab  un  pergamí  a  la  mà;  oAldeta 
surt  per  la  dreta,  y's  queda  a  la  porta  ab 
visible  ansietat  per  conèixer  la  resolució 
de  la  Comtesa.) 
Mir  Foquet. 

Senyora  mia... 
Ja  a  Castella  hem  contestat. 
Déu  vos  haja  iluminat! 
Un  servey  us  pregaria:  » 
que  d'aquet  missatge  nostre 
vos  ne  fóssiu  portadò. 

(Li  allargà'l  pergamí.) 
(Prenentlo  ab  emoció.) 
Què  m'enduch? 

L'abdicació. 
(Moment  de  sorpresa:  dolorosa  en  Mir, 
despitada  en  Jofre,  alegre  en  Aldeta.) 
Per  fi  vens  l'empenyo  vostre! 
(Corrent  cap  a  Ramon,  que  apareix  per 
la  2.a  porta  esquerra.) 
Oh,  Ramon ! 

Me  quedo  aquí. 
(Baix  a  Mir.) 
Abdicar!  De  cap  manera! 
Ja  està  escrit.  Ja  res  espera 
lo  meu  prech  pogué  obtenï. 
(Després  de  mirarse  tristament   lo  per- 
gamí.) 
No  hi  ha,  donchs,  remey,  senyora? 


Ja  fallat  resta'l  litigi. 
Res  ha  valgut  lo  prestigi 
de  qui  ab  tanta  fè  us  adora! 
Adéu-siau !...  Per  Catalunya 
he  usat  ma  constància  tota, 
més  ja'l  desconhort  rebrota, 
ja  la  fè  de  mi  s'allunya. 
(A  Aldeta.) 
Ho  sents? 

Se'n  van ! 

Mir.  (Besant  per  forsa  la  mà  de  la  Comtesa.) 

Adéu-siau! 

Lo  missatger  va  a  sortir: 

maneu  que'm  vingan  a  obrir. 
Comtesa.        No!  Jo  guardo  allí  la  clau. 

Un  cop  ja  la  porta  oberta, 

la  noblesa  us  sorpendria. 

No  s'obrirà  la  masia 

fins  que  de  nobles  deserta 

l'encontrada's  vegi  al  fi. 

Per  pujar,  camí  heu  trobat: 

per  tornausen,  feume  grat 

de  rependre  igual  camí. 
Mir.  Al  pujar  alas  me  dava, 

senyora,  mon  ardiment;  ' 

més  ara'l  defalliment 

tota  ma  forsa  té  esclava. 
Ramon.  (Corrent   vivament  a  despenjar  /' escala 

de  corda  que  hi  ha  al  tercer  terme  de 

l'esquerra.) 

Aquí  una  escala  teniu. 

(Tirantla  als  peus  de  Mir.) 

Baixeu. 
Comtesa.  Mir,  perdó  us  demano 

si  a  donarvos  no  m'aplano 

digne  lloch  per  hont  sortiu. 

Adéu-siau. 
Mir.  Tot  s'ha  acabat! 

Ramon.  (A  Aldeta.) 

Ja  reviu  nostra  alegria! 
Aldeta.  Dolsa  pau  de  la  masia! 

Comtesa.       Vina,  fill:  ja  estàs  salvat. 

(Pren  a  Ramoji  de  la  mà  y's  dirigeix  cap 

a  la  2.a  porta  de  l'esquerra;  Aldeta  los 

acompanya  fins  al  llindar.) 


ESCENA   XVI 

MIR    FOQUET,   JOFRE,  sentat  a   l'escó, 
y  ALDETA. 

Mir.  (Dirigintse  a  la  finestra,  després  de  cullir 

Vescala  de  corda.) 
Partim  ja.  No  hi  hà  esperansa. 
(Aliar gal  bras  per  penjar  l'escala;   al 

Jofre. 


Mir. 
Jofre. 


veureho  Jofre,  que  fins  ara  ha  permanes- 
cut  sentat  a  l'escó,  s'aixeca  vivament  y's 
dirigeix  cap  a  Mir;  Aldeta  continua  d'es- 
patllas,  prop  de  la  porta  2.a  de  l'es- 
querra.) 
(A  Mir.) 

Per  vensut  us  doneu  ja? 
No  baixeu ! 

(Li  pren  l'escala  y  la  tira  per  la  finestra .) 
Què  fas? 

Lluità 
debeu  ab  perseveransa. 
Catalunya  no  us  envia? 
Sa  causa  no  abandoneu. 
Desmayar  com  desmayeu 
és  torpesa  y  cobardia. 
Medi  astut  o  coratjós 
discurriu  per  no  cedi. 
Vos  no  haveu  d'exir  d'aquí 
sinó  mort  o  victoriós. 

(Se'?i  va  per  la  dreta.) 


ESCENA   XVII 
MIR  FOQUET y  ALDETA 


Mir. 


Aldeta. 

Mir. 


Aldeta. 

Mir. 


Té  raó!  (Se  gira  y  veu  a  Aldeta.) 

Y  és  sola  aquella 
la  que  frustra'l  nostre  intent! 
Si  és  vritat  l'amor  que  sent, 
pot  salvarnos  la  donzella. 

(S'acosta  a  Aldeta.) 
Aldeta. 
(Girantse  y  acostàntsehi.) 

Senyor... 

Escolta. 
Com  pots  viure  reposada? 
Tu,  de  tot  lo  dany  culpada... 
Culpa  jo? 

Sí,  Aldeta,  y  molta. 
En  quin  rostre  s'ha  posat 
l'ardiment  de  ta  mirada? 
De  qui  estàs  enamorada? 
Qui  és  lo  teu  enamorat? 

Aldeta.         Ay,  ja  ho  sé!  Més  no'm  culpeu: 
no  existeix  passió  més  pura. 
Lo  meu  llavi  vos  ho  jura 
per  lo  signe  de  la  creu. 
No  tinch  culpa  d'ambició: 
de  sa  altesa  a  tení  avís, 
lo  meu  cor  espantadís 
no  l'hauria  estimat,  no; 
més  quan  vaig  veure  esbrinat 
lo  misteri  que'l  guardava 
ja  era  tart,  senyor:  ja  estava 
lo  meu  cor  enamorat. 

Mir.  Malhaurat  amor! 

Aldeta.  ^Per  què, 

si  a  tots  dos  la  ditxa'ns  dona? 

Mm.  i  Cego  amor  que  no  s'adona 

de  que  ell  és  cadena  y  fre 
que  al  ser  aimat  tiranisa. 

Aldeta.         No  us  entench:  què  voleu  di? 

Mir.  Per  tu  soJa's  queda  aquí, 

per  tu  sola  s'esclavisa 
rebaixant  sa  condició; 
de  sa  ascendència  renega, 
y  ab  plor  vergonyós  nos  prega 
que'l  deixem  en  tal  baldó. 

Aldeta.         (Ab  ingenuïtat.) 

Y  és  per  mi? 

Mir.  No  més  per  tu. 

Mira  si  això  és  estimar! 
Ell  és  nascut  per  regnar, 
y  aquí;l  jou  del  esclau  du. 
Fora  comte;  honors  y  glòria 
li  daria  un  poble  esclau; 
son  alberch  fóra  un  palau 
y  son  sepulcre  l'historia. 

Y  per  tu  glòria  y  ventura 
pert,  quedantse  ocult  aquí. 

Aldeta.  (Ab  estupor  dolorós.) 

Bé  ho  comprench  ara,  ay  de  mi! 
Mir.  Prova,  donchs,  qu'és  noble  y  pura 

la  passió  que  al  cor  animas. 
Aldeta.         Oh,  calleu! 
Mir.  No  ho  saps  provar! 

Si  no'l  saps  sacrificar, 

és  mentida,  no  l'estimas. 
Aldeta.         M'esteu  traspassant  lo  cor! 
Mir.  Vols  que  ton  aimat  s'humilli! 

Aldeta. 

Oh,  no,  no!  Que  regni  y  brilli! 

Que  tinga  ditxosa  sort! 

Què  haig  de  fer? 

Mir. 

Cobrar  valor 

y  declararli  al  moment 

qu'era  fals  ton  sentiment, 

que  rebutjas  son  amor. 

Com  lograrho?  No  està  en  mi! 

Aldeta. 

Mir. 

(Mirant  cap  a  V esquerra.) 

Ell  s'acosta. 

Aldeta. 

(Resolta.) 

No  ho  faré! 

Mir. 

(Ferit  d'una  idea.) 

Jo  la  forma't  donaré. 

Aldeta. 

Com  voleu  que  siga? 

Mir. 

Així! 

$7 


(Se  deixa  caure  de  genolls  al  peus  d  Al- 
deta; li  pren  una  mà  y  li  besa  vencent  la 
resistència  d'ella.  En  tal  punt  apareix 
Ramon  per  la  2. &  porta  esquerra.) 


ESCENA  XVIU 
DITS    y    RAMON 

Ramon.  (Llansanise  furiós  cap  a  Mir.) 

Infame! 
Aldeta.         (Corrent  a  abrassarlo .) 

Ramon! 
Mir.  (Fingintse  sorprès.) 

Senyor...       (S'aixeca.) 
Ramon.  A  tos  peus  pregante  queya! 

(A  Mir.) 

i  Mireu  com  lo  cor  m'ho  deya, 

miserable,  vil,  traidor! 

Oh!  Per  què  no  us  puch  matà? 
Mir.  Vos,  senyor? 

Ramon.  Ay,  si  podia! 

Aldeta.  Ramon... 

Ramon.  Com  me  venjaria! 

(Ferit  per  una  idea  diu  a  Mir  ab  fera 

alegria.) 

Ay  de  vos! 

(Sé'n  va  per  la  2.a  porta  esquerra.) 

Aldeta. 

Mir. 

Aldeta. 

Mir. 

Aldeta. 

Ramon. 


Gomtesa. 
Ramon. 


Mir. 


Què  vol? 

Ahont  va? 
Potsè  un  arma...  Aneu,  aneu! 
No! 
(A  Mir.) 

Morireu  sens  remissió. 
(Va  a  la  finestra  a  cridar  cap  afòra.) 
Ey,  los  de  la  Cort!  Pujeu! 
(Tira  la  clau;  s'aixeca  dintre  gran  cla- 
mor.) 
Fill,  què  has  fet! 

Me  vull  venjar 
de  qui  ma  ditxa'm  robava, 
(i On,  no  tant  me  proposava 
com  he  arribat  a  lograr!) 


ESCENA  XIX 

DITS,    ARNAU,    GUILLEM,    GILBERT,    NO- 
BLES y  JOFRE. 


(Lo  clamor  que  s'ha  sentit  rompre  afòra 
se  sent,  durant  los  últims  versos  de  l'es- 
cena anterior,  acostantse  ja,  suposantlo 
dins  de  la  casa;  los  nobles  penetran  apres- 
sats y  en  desordre  per  la  dreta,  parantse 
respectuosos  al  trobarse  ab  Ramon,  que 
s'adelanta  a  rebrels;  Jofre  surt  alenat 
per  la  meteixa  porta.) 

Ramon.  Veniu! 

Arnal.  Ja'ns  acull!  Mireulo. 

Ramon.  Só'l  vostre  comte! 

Nobles.  Sí,  sí! 

Ramon.  M'obehireu? 

Arnal.  Fins  a  morí. 

Ramon.  (A  Mir  ab  odi.) 

Aquest  home  agarroteulo! 
i  Que  penjat  d'un  roure'l  vegin, 
y  per  vil,  per  alevós, 
l'apedreguin  los  pastós 
y'ls  soldats  l'assatjetejin ! 

Aldeta.  Ramon! 

Jofre.  (Baix  a  oAldeta.) 

Calla,  que  oposada 

és  sa  vida  al  nostre  intent. 
(Los  nobles,  parats  un  moment  per  la 
sorpresa,  cedeixen  al  gesto  imperatiu  de 
Ramon,  van  a  apoderafse  de  Mir;  però'ls 
conté  la  Comtesa  amparantlo  ab  son  cos.) 
Comtesa.       Aquest  home  és  parlament 

y  aquí  sa  vida  és  sagrada. 
Mir.  Deixeume  morir,  senyora, 

que  content  rebré  la  mort, 
ja  qu'ella  de  grata  sort 
Fa  a  ma  pàtria  guanyadora. 
~(oA  Ramon.) 

La  vostra  estrella  ha  vensút 
a  mos  prechs  fentvos  ser  sort. 
Vos  meteix  heu  dut  la  Cort. 
Ja  sou  comte:  ho  heu  volgut. 
D'aquet  fidel  servidor 
la  mà  estrenyeu,  ja  amansit: 
la  justícia,  no '1  despit, 
vostre  nord  sigui,  senyor. 
(Durant  los  versos  de  la  Comtesa  ha  de- 
caigut V enardiment   de  Ramon;   aquet, 
sorprès  y  espa?iiat  de  lo  que  ha  fet,  mira 
entorn,  se  queda  acobardat  yfret,  y  ara 
la  Comtesa  li  pren  la  mà  per  enllassarla 
ab  la  de  Mir,  sense  quell  hifassi  cap  re- 
sistència; després  la  Comtesa  s'asseu  aba- 
tuda.) 

Ramon.  (Esglayat,  mentres  Mir  li  besa  la  mà  ab 

amor  y  respecte.) 
Qu'he  fet! 

Mir.  Nunci  és  de  grandesas 

príncep  que  com  vos  perdona. 

Jofre.  (oAcosianlse  a  Ramon  y  tenint  a  <=Aldeta 

agafada  de  la  mà  li  diu  baix:) 
Vos,  comte  de  Barcelona, 
servareu  vostras  promesas? 

Ramon.  No  temeu:  las  servaré. 

ESCENA  XX 
DITS    y    TURPÍNET 

(Surt  per  la  /.a  porta  esquerra,  vestit  de 

bufó  y  po?~ta?it  tots  sos  atributs;  d  un  salt 

se  posa  en  mitj  de  l'escena,  fent  sas  acos- 

tumadas  cojxtorsions.) 
Turpinet.     Déu  vos  guard.  Ja  us  he  sentit. 
Arnal.  Ah,  el  foll! 

(Tots  lo  reben  ab  grans  mostras  d'ale- 
gria.) 
Turpinet.  Ja  estich  amanit. 

Quan  marxeu  us  seguiré. 

(oAcostantse  a  un  grupo  de  nobles.) 

Ja  he  acabat  lo  tapís. 
Nobles.  (Rient.) 

Ja,  ja! 
Turpinet.  Y  per  trèureus  la  pena 

porto  la  caputxa  plena 

d'acudits. 
Guillem.  Bo  serà  aixís. 

Partim  ja. 
Ramon.  Mare! 

Comtesa.  Es  precís. 

Turpinet.     Jo  no  vull  cavall  per  re: 

me  fareu  du  a  coll  y  bé 

d'un  escuder  ben  macís. 
Ramon.  Adéu,  lloch  de  ma  infantesa! 

Mir.  Anem. 

Arnal.  Visca'l  comte! 

Nobles.  Visca. 

(Van  a  sortir.) 
Turpinet.  No! 

(Los  detura.) 

No  vull  que  la  Cort  isca 

sense  endursen  la  comtesa. 

(Presenta)it  a  aAldeta  tota  avergonyida.) 
Nobles.  Ja,  ja,  ja! 

Jofre.  (oAb  despit  per  las  j'iallas  dels  nobles.) 

Què! 
(Cotitenintse,  baix  a  Ramon.) 
La  deixeu? 
Ramon.  Senyors,  és  la  meva  aymada: 

ma  promesa  té  empenyada. 

Arnal. 

Guillem. 

Gilbert. 


Ramon. 
Nobles. 
Comtesa. 


TüRPINET. 

Ramon. 


Aldeta. 
Jofre. 


Ramon. 


Jofre. 
Turpinet. 

Nobles. 


(Escandalitzat.) 
Senyor! 
(Lo  meteix.) 

Comte! 
(Lo  meteix.)  Què  parleu! 

(Tots  los  nobles  avansan  en  actitut  de  re- 
provació; Mir  Foquet  calla  témer  ós  d'ex- 
citar novament  las  sospitas  de  Ramon.) 
No  pot  ser  ma  esposa? 

No! 
Lo  vostre  cambi  ho  disposa. 
Comte,  ja  us  pertoca  esposa 
de  més  digne  condició. 
No  podrà  ser  bufonera.         , 
(Portant  a  oAldeta  a  part.) 
No  ploris  y  resta  en  pau. 
Ja  só  comte,  ja  só  esclau! 
Presonè'm  du  la  noblesa. 
Espéram :  faré  mon  nom 
poderós,  y  tornaré. 
Ma  promesa't  cumpliré 
contra'l  despit  de  tothom. 
Ay,  senyor! 

(Que  s'ha  mirat  ab  complacencia  la  con- 
versa dels  dos  donzells.) 
Seva  serà! 
(Girantse  als  nobles.) 
Anem! 

(Se'n  va  seguit  dels  nobles.) 
Falta  a  sa  promesa? 
Vetaquí  que  la  comtesa 
se'ns  queda  aquí. 

Ja,  ja,  ja! 
(Se'n  van  ab  Turpinet.) 


ESCENA  ÚLTIMA 

La  COMTESA  a  la  finestra.— JOFRE,  desficiós. 
ALDETA,  plorant.— Després  lo  ROMEU. 


Comtesa.       (Mirant  cap  a  fóra.) 
Fill! 
(oAixecant  los  ulls.) 

Guardeulo  en  son  palau 
del  punyal  del  assessí ! 

Romeu. 


COMTESA. 

Aldeta. 
Jofre. 


Aldeta. 

Jofre. 

Aldeta. 

Jofre. 

■Comtesa. 


Aldeta. 

(Sortint  per  la  2*  porta  esquerra.) 

L'assessí,  Comtesa,  gquí 

penyora  us  dóna:  de  pau. 

Feume  obrir  pprta  oposada,     \, 

que  oposat  camí  penaré. 

De  Catalunya  eixiré; , 

y  ma  planta  desterrada 

vull  portar  ben  ííuíry  d'aquí. 

Adéu-siau.       ' 

(Pren  una  clau  que  U  dóna  la  Comtesa.) 

. \  'J '.'.',  'N^'.us deu  tprment, 
perquè  descTàquet moment 
no  sabreu  rrjay; més,  de  nii, 

(Sénvape^la  1*  porta  esquerra.) 
A  vos  l'eriíregp^  mpn  0éu! 
(S'asseui  pvòp  de  la  taula  en  actitut  de 
pregar.)     ,í,<.    ,  ,'.]  !,-;    ,-,.- 
(Plorant^)  \,  ',. , ,. '.'., 
Ay,  dols  meus,  ja. us  esperava! 
Aixís  mon  deliri  acaba! 
M'hauràs  enganyat,  cor  meu? 

(oAoAldeta.) 
Baix  ab  tu  l'he  vist  parl;à. 
Què  t'ha  dit?       . 

Que  tornarà. 
Ah! 

Creyeu? 

Filla,  confia. 
Tornarà. 

(Posanise  en  mitj  dels  dos,  ab  accent  trist 
però  segur.) 

No  tornarà! 
(Aldeta's  lïènsa  a  sos  brassos  plorant. 
Cau  lo  teló.) 


Fi  del  drama 

